c: text/html

text:
Kooti enkulu etandise okwongezaayo emisango gya nnaggomola
Kkooti enkulu mu Kampala etandise okwongezaayo emisango gya nnaggomola olw'akeediimo k'abawaabi ba Gavumenti akakyatojjera nga kati akayingidde omwenzi.
Okusinziira ku amyuka Registrar wa kkooti eno avunaanyizibwa ku misango gya nnaggomola, Emmanuel Baguma ategeezezza nti kkooti eggyakuba etegeeza abakulira amakomera ddi lwebanaaleeta abavunaanibwa mu kkooti olw'okuba mu kiseera kino tebasobola kuwulira misango gino.
Kino wekibeereddewo nga waliwo abantu 20 abavunaanibwa emisango gy'okulya mu nsi olukwe ababadde baleeteddwa mu kkooti leero naye emisango gyabwe negitasobola kuwulirwa era nebazzibwayo ku alimanda e Luzira .

robotstxt: allowed

filter: keep


text:
ETTEREKERO LYAFFE
“Ekiseera Ekikulu Ennyo”
MU 1870, waaliwo abantu abatonotono mu Pittsburgh (Allegheny), Pennsylvania, Amerika, abaatandika okwekenneenya Ebyawandiikibwa. Abantu abo abaali bakulemberwa Charles Taze Russell, baanoonyereza ebikwata ku kinunulo kya Kristo era ne bakiraba nti kirina ekifo kikulu nnyo mu kutuukirizibwa kw’ekigendererwa kya Yakuwa. Baasanyuka nnyo okukimanya nti ekinunulo kisobozesa abantu okulokolebwa. Ekyo kyabakubiriza okutandika okujjukiranga okufa kwa Yesu buli mwaka.
Ow’oluganda Russell yatandika okufulumya magazini eyitibwa Zion’s Watch Tower, era magaziini eyo yakikkaatiriza nti ekinunulo ye ngeri esingayo obulungi Katonda gye yakyolekamu nti ayagala nnyo abantu. Magazini ya Watch Tower, ekiseera eky’okujjukira okufa kwa Kristo yakiyita “ekiseera ekikulu ennyo” era n’ekubiriza abo abaali bagisoma okukuŋŋaaniranga mu Pittsburgh oba awalala wonna okujjukira okufa kwa Kristo. “Abantu ne bwe bandibadde bakuŋŋaanye babiri oba basatu, oba ne bwe yandibadde omu yekka, Mukama waffe yandibadde wamu nabo.”
Buli mwaka, abantu abajjanga ku mukolo gw’Ekijjukizo mu Pittsburgh baagendanga beeyongera obungi. Akapapula akaakozesebwanga okuyita abantu kaaliko ebigambo bino: “Tubalindiridde n’essanyu lingi.” Mu butuufu, Abayizi ba Bayibuli ab’omu Pittsburgh baasuzanga bakkiriza bannaabwe abaabanga bazze ku mukolo gw’Ekijjukizo era ne babaliisa. Mu 1886, waaliwo olukuŋŋaana olwamala ennaku eziwerako olwaliwo mu kiseera ky’Ekijjukizo. Magazini ya Watch Tower yagamba nti: “Ka okwagala kw’olina eri Mukama waffe, baganda be, n’eri amazima kukukubirize okujja.”
Okumala emyaka mingi Abayizi ba Bayibuli ab’omu Pittsburgh baateekateekanga enkuŋŋaana z’abo abakkiririza mu kinunulo abajjanga ku mukolo gw’Ekijjukizo. Omuwendo gw’Abayizi ba Bayibuli bwe gwagenda gweyongera, n’omuwendo gw’abo abaabangawo ku mukolo gw’Ekijjukizo mu nsi yonna gwagenda gweyongera. Ow’oluganda Ray Bopp eyali mu kibiina ky’e Chicago yagamba nti mu myaka gya 1910, kyatwalanga essaawa eziwerako okuyisa obubonero bw’Ekijjukizo okuva bwe kiri nti kumpi bonna abaaliwo baali balya era nga banywa ku bubonero.
Bubonero bwa ngeri ki obwakozesebwanga? Wadde nga Watch Tower yalaganga nti ku ky’Ekiro kya Mukama waffe Yesu yakozesa nvinnyo, okumala ekiseera magazini eyo yali ekubiriza ab’oluganda okukozesa omubisi gw’emizabbibu, obuteesittaza abo “abanafu mu mubiri.” Kyokka, abo abaali bawulira nti “envinnyo y’erina okukozesebwa” baagibawanga. Oluvannyuma Abayizi ba Bayibuli baakitegeera nti envinnyo emmyufu etetabuddwamu kintu kyonna ye yokka erina okukozesebwa okukiikirira omusaayi gwa Yesu.
Okubaawo ku mukolo gw’Ekijjukizo kyayambanga bonna okufumiitiriza ennyo ku kinunulo. Kyokka mu bibiina ebimu, omukolo ogwo bwe gwabanga gugenda mu maaso ab’oluganda baabanga banakuwavu nnyo era ng’oluusi gugenda okuggwa nga tewali n’omu anyega kigambo. Mu 1934, ekitabo ekyalina omutwe Jehovah, kyagamba nti omukolo gw’Ekijjukizo tegusaanidde kuba gwa “nnaku” naye gusaanidde kuba gwa “ssanyu” okuva bwe kiri nti Kabaka yatandika okufuga okuva mu 1914.
Mu 1935, waaliwo ekintu ekikulu ekyaliwo. Mu mwaka ogwo abaweereza ba Yakuwa baategeera amakulu g’ebigambo ebiri mu Okubikkulirwa 7:9 ebikwata ku ‘kibiina ekinene.’ Omwaka ogwo bwe gwali tegunnatuuka, abaweereza ba Yakuwa baalowoozanga nti ab’ekibiina ekinene be Bakristaayo abaali beewaddeyo eri Yakuwa naye nga si banyiikivu. Kati kyali kitegeerekese bulungi nti ab’ekibiina ekinene be baweereza ba Yakuwa abeesigwa abalina essuubi ery’okubeera mu lusuku lwa Katonda ku nsi. Oluvannyuma lw’okutegeera ekyo, Ow’oluganda Russell Poggensee yagamba nti: “Nkirabye nti Yakuwa takozesangako mwoyo gwe kunnonda kuba mu abo abagenda mu ggulu.” Poggensee awamu n’abalala bangi abaali abeesigwa, baalekera awo okulya n’okunywa ku bubonero ku mukolo gw’Ekijjukizo, naye ne bagenda mu maaso nga babaawo ku mukolo ogwo.
Mu kiseera ky’Ekijjukizo, abaweereza ba Yakuwa baafunanga akakisa okukiraga nti basiima ekinunulo nga beenyigira mu kaweefube ow’enjawulo. Akapapula akaayitibwanga Bulletin aka 1932 kaakubiriza Abakristaayo abaali balya ku mugaati era nga banywa ku nvinnyo ku mukolo gw’Ekijjukizo naye ng’ate si banyiikivu, okuba abanyiikivu mu mulimu gw’okubuulira. Mu 1934, akapapula Bulletin kaakubiriza ab’oluganda okukola nga bapayoniya “abawagizi” era ne kabuuza nti: “Ekiseera ky’Ekijjukizo we kinaatuukira, banaaba baweze 1,000?” Nga koogera ku baafukibwako amafuta, akapapula Informant kaagamba nti: “Essanyu lyabwe teriyinza kuba lijjuvu okuggyako nga beenyigidde mu bujjuvu mu mulimu gw’okubuulira.” Oluvannyuma lw’ekiseera, n’abo abaalina essuubi ery’okubeera ku nsi baakubirizibwa okubuulira n’obunyiikivu. *
Olunaku lw’Ekijjukizo lwe lunaku olusingayo obukulu mu mwaka eri abantu ba Yakuwa. Bajjukira okufa kwa Kristo, ne bwe baba mu mbeera enzibu ennyo. Ng’ekyokulabirako, mu 1930, Pearl English ne muganda we, Ora, baatambula olugenda lwa mayiro 50 okugenda ku mukolo gw’Ekijjukizo. Ate Omuminsani ayitibwa Harold King bwe yali asibiddwa mu kkomera e China, yawandiika ebitontome n’ennyimba ebikwata ku mukolo gw’Ekijjukizo, era n’akola obubonero bw’Ekijjukizo ng’akozesa enkenene n’omuceere. Abakristaayo abatali bamu okwetooloola ensi yonna boolese obuvumu nga beeyongera okukwata omukolo gw’Ekijjukizo, ka kibe nti bali mu biseera bya ntalo oba ng’omulimu gwabwe guwereddwa. Ka tube nga tuli ludda wa oba nga tuli mu mbeera ki, tukuŋŋaana wamu okuwa Yakuwa Katonda ne Yesu Kristo ekitiibwa mu kiseera ekikulu ennyo eky’Ekijjukizo.
^ lup. 10 Akapapula Bulletin oluvannyuma kaatandika okuyitibwa Informant, era kati kayitibwa Obuweereza Bwaffe obw’Obwakabaka.


text:
ESSOMO 101
Pawulo Asindikibwa e Rooma
Olugendo lwa Pawulo olw’okusatu lwakoma Yerusaalemi. Ng’ali eyo, baamukwata ne bamusiba mu kkomera. Mu kwolesebwa Pawulo kwe yafuna ekiro, Yesu yamugamba nti: ‘Ojja kugenda obuulire mu Rooma.’ Pawulo yaggibwa mu Yerusaalemi n’atwalibwa e Kayisaliya gye yamala emyaka ebiri ng’asibiddwa mu kkomera. Bwe yali awozesebwa Gavana Fesuto, Pawulo yagamba nti: ‘Njulira Kayisaali, mu Rooma.’ Fesuto yagamba nti: ‘Ojulidde Kayisaali, era ewa Kayisaali gy’ojja okutwalibwa.’ Pawulo baamuteeka ku kyombo ekyali kigenda e Rooma era ow’oluganda Lukka ne Alisutaluuko baagenda naye.
Bwe baali basaabala ku nnyanja, omuyaga ogw’amaanyi gwatandika okukunta, era gwamala ennaku eziwerako nga gukunta. Buli omu yali alowooza nti baali bagenda kufa. Naye Pawulo yabagamba nti: ‘Malayika yaŋŋambye mu kirooto nti: “Totya Pawulo. Ojja kutuuka e Rooma era ne b’oli nabo ku kyombo tewali ajja kufa.” N’olwekyo, mugume! Tetujja kufa.’
Omuyaga gwamala ennaku 14 nga gukunta. Oluvannyuma baalengera olukalu. Olukalu olwo kyali kizinga ky’e Maluta. Ekyombo kyatubira era ne kimenyekamenyeka, naye abantu bonna 276 abaali ku kyombo baatuuka ku lukalu nga balamu. Abamu baawuga ate abalala ne beekwata ku bipapajjo by’ekyombo ne basobola okutuuka ku lukalu. Abantu b’e Maluta baabalabirira bulungi era ne babakumira omuliro basobole okubuguma.
Nga wayise emyezi esatu, abasirikale baatwala Pawulo e Rooma nga bakozesa ekyombo ekirala. Bwe yatuuka e Rooma, ab’oluganda bajja okumusisinkana. Pawulo olwabalaba, yeebaza Katonda n’aguma. Wadde nga Pawulo yali musibe, yakkirizibwa okusula mu nnyumba gye yeepangisiza, nga bamutaddeko omusirikale okumukuuma. Awo yamalawo emyaka ebiri. Abantu bajjanga okumulaba, era yababuuliranga ebikwata ku Bwakabaka bwa Katonda ne ku Yesu. Pawulo era yawandiikira ebibiina mu Asiya Omutono ne mu Buyudaaya amabaluwa. Mu butuufu, Yakuwa yakozesa Pawulo okubuulira amawulire amalungi eri ab’amawanga.
“Mu byonna tukiraga nti tuli baweereza ba Katonda, mu kugumiikiriza okungi, mu kubonaabona, mu kuba mu bwetaavu, mu bizibu.”—2 Abakkolinso 6:4


text:
Yesu—Ekkubo, Amazima, n’Obulamu
Mu kitabo kino, soma ku bintu byonna ebyawandiikibwa mu Bayibuli ebikwata ku bulamu bwa Yesu.
ENNYANJULA
Ekkubo, Amazima, n’Obulamu
Ebyo Yesu bye yayigiriza ne bye yakola, ebisangibwa mu bitabo by’Enjiri, bisobola okukyusa obulamu bwo.
EKITUNDU 1
Yesu nga Tannatandika Buweereza Bwe
ESSUULA 1
Obubaka obw’Emirundi Ebiri Obuva eri Katonda
Malayika Gabulyeri aleeta obubaka obutali bwangu kukkiriza.
ESSUULA 2
Yesu Aweebwa Ekitiibwa nga Tannazaalibwa
Erizabeesi n’omwana we ali mu lubuto bawa batya Yesu ekitiibwa?
ESSUULA 3
Oyo Agenda Okuteekateeka Ekkubo Azaalibwa
Amangu ddala nga Zekkaliya azzeemu okwogera, ayogera obunnabbi obukulu.
ESSUULA 4
Maliyamu—Ali Lubuto Naye Si Mufumbo
Maliyamu bw’agamba Yusufu nti olubuto lw’alina si lwa musajja mulala naye nti yalufuna ku bw’omwoyo omutukuvu, ekyo Yusufu akikkiriza?
ESSUULA 5
Yesu—Azaalibwa Wa Era Ddi?
Tumanya tutya nti Yesu teyazaalibwa nga Ddesemba 25?
ESSUULA 6
Omwana Eyasuubizibwa
Yusufu ne Maliyamu bwe batwala Yesu ku yeekaalu ng’akyali muwere, bannamukadde babiri Abayisirayiri boogera obunnabbi obukwata ku Yesu.
ESSUULA 7
Abalaguzisa Emmunyeenye Bagenda Okulaba Yesu
Lwaki emmunyeenye gye baalaba nga bali Ebuvanjuba teyabalagirira butereevu awali Yesu, naye yasooka kubalagirira awali Kabaka Kerode eyali omutemu?
ESSUULA 8
Badduka Omufuzi Omubi
Waliwo obunnabbi bwa Bayibuli bwa mirundi esatu obutuukirira nga Yesu akyali muto.
ESSUULA 9
Akulira mu Nazaaleesi
Yesu yalina baganda be ne bannyina bameka? Mulimu ki Yusufu gw’amuyigiriza?
ESSUULA 10
Yesu ne Bazadde Be Bagenda e Yerusaalemi
Yusufu ne Maliyamu bamala ennaku ssatu nga banoonya Yesu. Bwe bamuzuula, Yesu yeewuunya okuba nti babadde tebamanyi wa kumunoonyeza.
ESSUULA 11
Yokaana Omubatiza Ateekateeka Ekkubo
Abamu ku Bafalisaayo n’Abasaddukaayo bwe bajja gy’ali, Yokaana abanenya. Lwaki?
EKITUNDU 2
Yesu Atandika Obuweereza Bwe
ESSUULA 12
Yesu Abatizibwa
Lwaki Yesu yabatizibwa ate nga talina kibi kye yakola?
ESSUULA 13
Yigira ku Ngeri Yesu Gye Yaziyizaamu Ebikemo
Okukemebwa kwa Yesu kutuyigiriza ebintu bibiri ebikulu ebikwata ku Sitaani.
ESSUULA 14
Yesu Atandika Okufuna Abayigirizwa
Abayigirizwa ba Yesu abasooka bakakasiza ku ki nti bazudde Masiya?
ESSUULA 15
Akola Ekyamagero Ekisooka
Yesu alaga maama we nti kati takyagoberera bulagirizi bwe wabula agoberera bwa Kitaawe ow’omu ggulu.
ESSUULA 16
Yesu Akiraga nti Ayagala Nnyo Okusinza okw’Amazima
Amateeka ga Katonda gakkiriza abantu okugula ebisolo mu Yerusaalemi eby’okuwaayo nga ssaddaaka, kati olwo lwaki Yesu yasunguwalira abaali batundira ebisolo mu yeekaalu?
ESSUULA 17
Ayigiriza Nikodemu Ekiro
‘Okuzaalibwa omulundi ogw’okubiri’ kitegeeza ki?
ESSUULA 18
Emirimu gya Yesu Gyeyongera ate Egya Yokaana Gikendeera
Abayigirizwa ba Yokaana balina obuggya kyokka nga ye Yokaana tabulina.
ESSUULA 19
Ayigiriza Omukazi Omusamaliya
Yesu amubuulira ekintu oboolyawo kyatannabuulirako muntu mulala yenna.
EKITUNDU 3
Yesu Abuulira n’Obunyiikivu e Ggaliraaya
ESSUULA 20
Akola Ekyamagero eky’Okubiri e Kaana
Yesu awonya omwana w’omukungu, ng’omwana ali wala mayiro nga 16.
ESSUULA 21
Yesu mu Kkuŋŋaaniro e Nazaaleesi
Kiki Yesu kye yayogera ekyaleetera abantu b’omu kitundu ky’ewaabwe okwagala okumutta?
ESSUULA 22
Abayigirizwa Bana Ba Kufuuka Bavubi b’Abantu
Abagamba baleke omulimu gw’okuvuba eby’ennyanja batandike okuvuba abantu.
ESSUULA 23
Yesu Akola Ebyamagero Bingi e Kaperunawumu
Yesu bw’agoba dayimooni, azigaana okugamba abantu nti Mwana wa Katonda. Lwaki?
ESSUULA 24
Yeeyongera Okubuulira mu Ggaliraaya
Abantu bajja eri Yesu bawonyezebwe, naye Yesu abannyonnyola nti okukola ebyamagero si ye nsonga enkulu eyamuleeta ku nsi.
ESSUULA 25
Asaasira Omugenge era Amuwonya
Yesu akozesa ebigambo ebiraga nti afaayo nnyo ku abo b’awonya.
ESSUULA 26
“Osonyiyiddwa Ebibi Byo”
Kakwate ki Yesu ke yalaga akaliwo wakati w’ekibi n’obulwadde?
ESSUULA 27
Matayo Ayitibwa
Lwaki Yesu alya n’abantu abamanyiddwa nti boonoonyi?
ESSUULA 28
Lwaki Abayigirizwa ba Yesu Tebasiiba?
Yesu abaddamu ng’akozesa ekyokulabirako ky’ensawo z’amaliba ezaateekebwangamu omwenge.
ESSUULA 29
Omuntu Asobola Okukola Ebirungi ku Ssabbiiti?
Lwaki Abayudaaya bayigganya Yesu olw’okuwonya omusajja eyali amaze emyaka 38 nga mulwadde?
ESSUULA 30
Enkolagana Yesu gy’Alina ne Kitaawe
Abayudaaya balowooza nti Yesu yeetwala okuba nti yenkanankana ne Katonda, naye Yesu abategeeza nti teyenkanankana ne Katonda.
ESSUULA 31
Banoga Eŋŋaano ku Ssabbiiti
Lwaki Yesu yeeyita “Mukama wa Ssabbiiti”?
ESSUULA 32
Kiki Ekikkirizibwa Okukolebwa ku Ssabbiiti?
Wadde ng’Abasaddukaayo n’Abafalisaayo tebakolagana, ku luno bassa kimu nga nkuyege.
ESSUULA 33
Atuukiriza Obunnabbi bwa Isaaya
Lwaki Yesu alagira abo b’awonyezza obutabuulirako balala ebimukwatako ne by’akoze?
ESSUULA 34
Yesu Alonda Abatume Kkumi na Babiri
Njawulo ki eriwo wakati w’omutume n’omuyigirizwa?
ESSUULA 35
Okuyigiriza okw’Oku Lusozi Okumanyiddwa Ennyo
Laba ebintu ebikulu Yesu bye yayogerako ng’ayigiriza.
ESSUULA 36
Omukulu w’Ekibinja ky’Abasirikale Ayoleka Okukkiriza okw’Amaanyi
Kiki omukulu w’abasirikale ky’akola ekyewuunyisa Yesu?
ESSUULA 37
Yesu Azuukiza Mutabani wa Nnamwandu
Abo abalaba ekyamagero ekyo bategeera amakulu gaakyo.
ESSUULA 38
Yokaana Ayagala Yesu Amukakase Obanga Ye Masiya
Lwaki Yokaana Omubatiza abuuza obanga Yesu ye Masiya? Yokaana alimu okubuusabuusa?
ESSUULA 39
Zisanze Omulembe Omukakanyavu
Yesu agamba nti ku Lunaku olw’Okusalirako Omusango ekibonerezo kya Kaperunawumu, ekibuga gy’abadde okumala ekiseera, kijja kuba kinene nnyo okusinga ekya Sodomu.
ESSUULA 40
Ayigiriza Ebikwata ku Kusonyiwa
Yesu bw’agamba omukazi, oboolyawo eyali malaaya, nti ebibi bye bisonyiyiddwa, aba alaga nti si kikyamu kumenya mateeka ga Katonda?
ESSUULA 41
Ebyamagero—Abikola mu Maanyi g’Ani?
Baganda ba Yesu balowooza nti atabuse omutwe.
ESSUULA 42
Yesu Anenya Abafalisaayo
‘Akabonero ka nnabbi Yona’ ke kaluwa?
ESSUULA 43
Engero Ezikwata ku Bwakabaka
Yesu agera engero munaana okunnyonnyola ebintu ebitali bimu ebikwata ku Bwakabaka obw’omu ggulu.
ESSUULA 44
Yesu Akkakkanya Omuyaga ku Nnyanja
Yesu bwe yakkakkanya omuyaga, yalaga engeri obulamu gye bunaaba mu Bwakabaka bwe.
ESSUULA 45
Ayoleka Obuyinza ku Dayimooni
Omuntu ayinza okubeerako dayimooni ezisukka mu emu?
ESSUULA 46
Akwata ku Kyambalo kya Yesu n’Awona
Yesu kye ky’akola kiraga nti alina amaanyi era nti wa kisa nnyo.
ESSUULA 47
Omuwala Addamu Okuba Omulamu!
Yesu bw’agamba nti omuwala afudde yeebase, abantu bamusekerera. Kiki ky’amanyi abantu abo kye batamanyi?
ESSUULA 48
Akola Ebyamagero, Naye ne mu Nazaaleesi Bagaana Okumukkiriza
Abantu b’omu Nazaaleesi bagaana okukkiriza Yesu, si lwa byamagero by’akola oba olw’ebintu by’ayigiriza, naye lwa nsonga ndala.
ESSUULA 49
Abuulira mu Ggaliraaya era Atendeka Abatume
Ebigambo ‘Obwakabaaka obw’omu ggulu busembedde’ birina makulu ki?
ESSUULA 50
Beetegefu Okubuulira ne Bwe Bandibadde Bayigganyizibwa
Bwe kiba nti tebalina kutya kufa, lwaki ate abagamba okuva mu kitundu ekimu okudda mu kirala nga bayigganyizibwa?
ESSUULA 51
Yokaana Omubatiza Attibwa ku Mukolo gw’Amazaalibwa
Saalome azina n’asanyusa nnyo Kerode era Kerode amugamba asabe kyonna ky’ayagala. Kiki ky’asaba?
ESSUULA 52
Aliisa Nkumi na Nkumi ng’Akozesa Emigaati n’Ebyennyanja Bitono
Ekyamagero Yesu kye yakola ekyogerwako mu Njiri zonna ennya.
ESSUULA 53
Omufuzi Alina Obuyinza ku Maanyi g’Obutonde
Yesu okutambulira ku mazzi n’okukkakkanya omuyaga kiyigiriza ki abatume?
ESSUULA 54
Yesu—‘Emmere ey’Obulamu’
Lwaki Yesu anenya abantu wadde nga bafubye okujja gy’ali?
ESSUULA 55
Ebigambo bya Yesu Byewuunyisa Bangi
Yesu ayigiriza ekintu ekiviirako n’abamu ku bayigirizwa be okumwabulira.
ESSUULA 56
Biki Ebyonoona Omuntu?
Kye kiyingira mu kamwa, oba kye kifuluma mu kamwa?
ESSUULA 57
Yesu Awonya Omuwala n’Omusajja Kiggala
Lwaki omukazi tanyiiga Yesu bw’ageraageranya abantu b’eggwanga lye ku bubwa obuto?
ESSUULA 58
Addamu Okuliisa Abantu Emigaati era Alabula ku Kizimbulukusa
Kya ddaaki abayigirizwa ba Yesu bategeera ekyo ky’ategeeza.
ESSUULA 59
Omwana w’Omuntu y’Ani?
Ebisumuluzo by’Obwakabaka kye ki? Ani abikozesa, era abikozesa atya?
ESSUULA 60
Kristo Afuusibwa—Alabikira mu Kitiibwa
Okufuusibwa kye ki? Kwalina makulu ki?
ESSUULA 61
Yesu Awonya Omulenzi Aliko Dayimooni
Yesu agamba nti omwana teyawonyezeddwa kubanga tebaabadde na kukkiriza, naye ani ataalina kukkiriza? Omulenzi, taata w’omulenzi, oba abayigirizwa ba Yesu?
ESSUULA 62
Yesu Ayigiriza ku Bwetoowaze
Abasajja abakulu bayigira ku mwana omuto.
ESSUULA 63
Yesu Ayogera ku Kwesittala ne ku Kwonoona
Alaga emitendera esatu egisobola okugobererwa okugonjoola obutategeeragana obw’amaanyi wakati w’ab’oluganda.
ESSUULA 64
Kikulu Okusonyiwa Abalala
Ng’akozesa olugero olukwata ku muddu ataasonyiwa, Yesu akiraga nti Katonda ayagala tusonyiwe abalala.
ESSUULA 65
Ayigiriza ng’Agenda e Yerusaalemi
Yesu ayogera n’abantu basatu, n’alaga ebintu ebisobola okulemesa omuntu okuba omugoberezi we.
EKITUNDU 4
Yesu ng’Azzeeyo e Buyudaaya
ESSUULA 66
Mu Yerusaalemi ku Mbaga ey’Ensiisira
Lwaki abamu abawuliriza Yesu balowooza nti aliko dayimooni?
ESSUULA 67
“Tewali Muntu Eyali Ayogedde bw’Atyo”
Okutwalira awamu abo bonna abali ku Lukiiko Olukulu olw’Abayudaaya baziyiza Yesu, naye omu ku bo amuwolereza.
ESSUULA 68
Omwana wa Katonda Kye “Kitangaala ky’Ensi”
Yesu yagamba nti “amazima gajja kubafuula ba ddembe.” Mu ngeri ki?
ESSUULA 69
Kitaabwe y’Ani—Ibulayimu oba Omulyolyomi?
Yesu alaga engeri y’okutegeeramu bazzukulu ba Ibulayimu, era alaga Kitaawe y’ani.
ESSUULA 70
Yesu Azibula Amaaso g’Omusajja Eyazaalibwa nga Muzibe
Abayigirizwa babuuza Yesu lwaki omusajja oyo muzibe wa maaso. Ye yayonoona oba bazadde be be baayonoona? Yesu bw’awonya omusajja oyo abantu baba n’endowooza za njawulo.
ESSUULA 71
Abafalisaayo Batiisatiisa Omusajja Eyali Omuzibe w’Amaaso
Ebyo omusajja eyazibulwa amaaso by’ayogera binyiiza nnyo Abafalisaayo. Abafalisaayo bamugoba mu kkuŋŋaaniro.
ESSUULA 72
Yesu Atuma Abayigirizwa 70 Okugenda Okubuulira
Mu Buyudaaya, Yesu atuma abayigirizwa 70 n’abagamba okubuulira ku Bwakabaka. Abayigirizwa babuulira wa—mu makuŋŋaaniro oba mu maka g’abantu?
ESSUULA 73
Omusamaliya Akiraga nti Muliraanwa owa Nnamaddala
Yesu akozesa atya olugero ‘lw’Omusamaliya omulungi’ okuyigiriza ekintu ekikulu ennyo?
ESSUULA 74
Ayigiriza Ebikwata ku Kusembeza Abagenyi n’Okusaba
Yesu akyalirako Maliyamu ne Maliza ewaabwe. Kiki ky’abayigiriza ku kusembeza abagenyi? Era oluvannyuma ayigiriza atya abayigirizwa be engeri y’okusabamu?
ESSUULA 75
Yesu Alaga Ekyo Ekireeta Essanyu Erya Nnamaddala
Yesu addamu abamuwakanya ng’ababuulira ku “ngalo ya Katonda” ne ku ngeri Obwakabaka bwa Katonda gye bubasubyemu. Era alaga engeri abantu gye basobola okufuna essanyu erya nnamaddala.
ESSUULA 76
Yesu Alya n’Omufalisaayo
Yesu ayanika obunnanfuusi bw’Abafalisaayo n’abawandiisi. Migugu ki emizito abantu gye bakakibwa okwetikka?
ESSUULA 77
Yesu Alabula ku by’Obugagga
Yesu agera olugero olukwata ku musajja eyazimba amawanika amanene. Kulabula ki kw’addamu okuwa okukwata ku kunoonya eby’obugagga?
ESSUULA 78
Beera Mwetegefu, Omuwanika Omwesigwa
Yesu akiraga nti afaayo ku mbeera y’abayigirizwa be ey’eby’omwoyo. Omuwanika yandibayambye atya mu by’omwoyo? Lwaki kikulu nnyo okuba abeetegefu?
ESSUULA 79
Ensonga Lwaki Boolekedde Okuzikirizibwa
Yesu agamba nti singa abo abamuwuliriza tebeenenya boolekedde okuzikirizibwa. Banaaganyulwa mu kulabula Yesu kw’awa kibayambe okuba n’ennyimirira ennungi mu maaso ga Katonda?
ESSUULA 80
Omusumba Omulungi n’Ebisibo
Enkolagana eba wakati w’omusumba n’endiga eraga engeri Yesu gy’atwalamu abayigirizwa be. Banaawulira eddoboozi lye ne bamugoberera?
ESSUULA 81
Yesu ne Kitaawe Bali Omu, Naye Yesu Si Katonda
Abamu ku abo abawakanya Yesu bagamba nti Yesu yeefuula okuba eyenkanankana ne Katonda. Yesu akiraga nti ebyo bye boogera bikyamu?
EKITUNDU 5
Yesu ng’Azzeeyo Ebuvanjuba wa Yoludaani
ESSUULA 82
Obuweereza bwa Yesu mu Pereya
Yesu ategeeza abamuwuliriza ekyo abantu kye balina okukola okusobola okulokolebwa era n’ensonga lwaki bangi tebajja kulokolebwa. Ebyo bye yayogera bikulu nnyo ne leero?
ESSUULA 83
Bayitibwa ku Kijjulo—Baani Katonda b’Ayita?
Bw’aba ali ku kijjulo ew’Omufalisaayo, Yesu agera olugero olukwata ku kijjulo ekinene. Alina ensonga enkulu gy’ayagala abantu ba Katonda bonna bayige. Nsonga ki eyo?
ESSUULA 84
Okuba Omuyigirizwa—Kikulu Kwenkana Wa?
Okuba omuyigirizwa wa Kristo buvunaanyizibwa bwa maanyi. Yesu alaga ebizingirwamu. Ebyo Yesu by’ayogera byewuunyisa abamu abandifuuse abayigirizwa be.
ESSUULA 85
Wabaawo Essanyu Lingi ng’Omwonoonyi Yeenenyezza
Abafalisaayo n’abawandiisi banenya Yesu olw’okukolagana n’abantu aba bulijjo. Yesu abaanukula ng’agera engero eziraga engeri Katonda gy’atwalamu aboonoonyi.
ESSUULA 86
Omwana Eyali Azaaye Akomawo Eka
Biki bye tuyigira ku lugero lwa Yesu olukwata ku mwana omujaajaamya?
ESSUULA 87
Weteekereteekere Ebiseera eby’Omu Maaso—Kozesa Amagezi
Yesu akozesa olugero lw’omuwanika omubi okuyigiriza amazima.
ESSUULA 88
Embeera y’Omusajja Omugagga n’Eya Laazaalo Zikyuka
Okusobola okutegeera olugero lwa Yesu kikulu okumanya abo aboogerwako mu lugero olwo kye bakiikirira.
ESSUULA 89
Ayigiriza mu Pereya ng’Agenda e Buyudaaya
Ayogera ku kintu ekisobola okutuyamba okusonyiwa abantu nga mw’otwalidde n’abo abatusobezza emirundi mingi.
ESSUULA 90
‘Okuzuukira n’Obulamu’
Yesu yali ategeeza ki bwe yagamba nti buli amukkiririzaamu “talifa”?
ESSUULA 91
Laazaalo Azuukizibwa
Obujulizi bwa mirundi ebiri buleetera abo abawakanya Yesu okukkiriza ekyamagero ky’akoze.
ESSUULA 92
Abagenge Kkumi Bawonyenzebwa—Omu Ye Yeebaza
Omusajja awonyezeddwa ebigenge takoma ku kwebaza Yesu naye yeebaza n’omulala.
ESSUULA 93
Omwana w’Omuntu Alirabisibwa
Okubeerawo kwa Kristo kulifaanana kutya ekimyanso eky’oku ggulu?
ESSUULA 94
Ebintu Bibiri Ebikulu—Okusaba n’Obwetoowaze
Mu lugero lw’omulamuzi omubi ne nnamwandu, waliwo ekintu ekikulu ennyo Yesu ky’ayogerako.
ESSUULA 95
Ebikwata ku Kugoba Abakazi ne ku Kwagala Abaana
Endowooza Yesu gy’alina ku baana eyawukana ku y’abayigirizwa be. Lwaki?
ESSUULA 96
Yesu Addamu Omufuzi Omugagga
Lwaki Yesu agamba nti kyangu eŋŋamira okuyita mu katuli k’empiso okusinga omugagga okuyingira mu Bwakabaka bwa Katonda?
ESSUULA 97
Olugero Olukwata ku Bakozi mu Nnimiro y’Emizabbibu
Ab’oluvannyuma bafuuka batya ab’olubereberye ate ab’olubereberye bafuuka batya ab’oluvannyuma?
ESSUULA 98
Abatume Baddamu Okwenoonyeza Obukulu
Yakobo ne Yokaana basaba ebifo eby’oku mwanjo mu Bwakabaka, naye si be bokka ababyagala.
ESSUULA 99
Yesu Awonya Abazibe b’Amaaso era Ayamba Zaakayo
Ebyawandiikibwa ebyogera ku Yesu ng’awonya omuzibe w’amaaso okumpi ne Yeriko ddala bikontana?
ESSUULA 100
Olugero Olukwata ku Mina Ekkumi
Yesu yali ategeeza ki bwe yagamba nti: “Buli alina alyongerwako; naye oyo atalina, ne ky’alina kirimuggibwako”?
EKITUNDU 6
Yesu Amaliriza Obuweereza Bwe
ESSUULA 101
Ekijjulo mu Nnyumba ya Simooni e Bessaniya
Maliyamu, mwannyina Laazaalo akola ekintu ekireetera abaliwo okwemulugunya, naye Yesu amuwolereza.
ESSUULA 102
Kabaka Ayingira Yerusaalemi ng’Ali ku Mwana gw’Endogoyi
Atuukiriza obunnabbi obwawandiikibwa emyaka ebikumi bitaano emabega.
ESSUULA 103
Addamu Okulongoosa Yeekaalu
Abasuubuzi mu Yerusaalemi abalabika ng’abakola bizineesi mu bwesimbu, lwaki Yesu abayita abanyazi?
ESSUULA 104
Abayudaaya Bawulira Eddoboozi lya Katonda—Banaayoleka Okukkiriza?
Waliwo enjawulo wakati w’okukkiririza mu Yesu n’okwoleka okukkiriza okwo?
ESSUULA 105
Akozesa Omuti gw’Omutiini Okuyigiriza Ebikwata ku Kukkiriza
Yesu ayamba abayigirizwa be okulaba nti kikulu nnyo okuba n’okukkiriza, era alaga ensonga lwaki Katonda alekera awo okukolagana n’eggwanga lya Isirayiri.
ESSUULA 106
Engero Bbiri Ezikwata ku Nnimiro y’Emizabbibu
Manya amakulu g’olugero olw’omusajja eyatuma abaana be okugenda okukola mu nnimiro y’emizabbibu n’olw’omusajja eyapangisa ennimiro ye ey’emizabbibu abalimi ababi.
ESSUULA 107
Kabaka Ayita Abo Abayitiddwa ku Kijjulo ky’Embaga ey’Obugole
Olugero lwa Yesu era bunnabbi.
ESSUULA 108
Yesu Ategeera Obutego Bwe Bamutega
Yesu asirisa Abafalisaayo, Abasaddukaayo, n’oluvannyuma abalabe be abeegasse awamu.
ESSUULA 109
Ayanika Bannaddiini Abamuziyiza
Lwaki Yesu ayanika obunnanfuusi bw’abakulembeze b’eddiini?
ESSUULA 110
Olunaku Yesu lw’Asembayo Okuba ku Yeekaalu
Akozesa ekyokulabirako kya nnamwandu omwavu okuyigiriza ekintu ekikulu ennyo.
ESSUULA 111
Abatume Bamusaba Ababuulire Akabonero
Obunnabbi bwa Yesu bwasooka kutuukirira mu kyasa ekyasooka. Kyandiba nti bwali bwa kutuukirira ne ku kigero ekisingawo?
ESSUULA 112
Ayigiriza ku Kuba Obulindaala—Abawala Embeerera
Yesu yali ategeeza nti kimu kya kubiri ku bayigirizwa be bandibadde basirusiru ate nga kimu kya kubiri ba magezi?
ESSUULA 113
Ayigiriza ku Bunyiikivu—Ttalanta
Olugero lwa Yesu lutuyamba okutegeera ebigambo bye bino: “Buli alina alyongerwako era aliba na bingi.”
ESSUULA 114
Kristo mu Buyinza Bwe Alamula Endiga n’Embuzi
Yesu akozesa olugero okunnyonnyola ekinaasinziirwako okulamula abantu.
ESSUULA 115
Yesu Anaatera Okukwata Okuyitako Okusembayo
Lwaki tekyewuunyisa nti abakulembeze b’eddiini basalawo okuwa Yuda ebitundu bya ffeeza 30 byennyini okulyamu Yesu olukwe?
ESSUULA 116
Ayigiriza ku Bwetoowaze ku Mbaga ey’Okuyitako Esembayo
Yeewuunyisa nnyo abatume bw’akola omulimu ogutera okukolebwa abaddu.
ESSUULA 117
Eky’Ekiro kya Mukama Waffe
Yesu atandikawo omukolo gw’Ekijjukizo, abagoberezi be bonna gwe balina okukwata buli mwaka nga Nisaani 14.
ESSUULA 118
Bakaayana ku Ani ku Bo Asinga Obukulu
Abatume beerabidde ekintu Yesu ky’abayigirizza akawungeezi ako.
ESSUULA 119
Yesu—Ekkubo, Amazima, n’Obulamu
Yesu ayigiriza engeri y’okutuuka eri Katonda.
ESSUULA 120
Okubala Ebibala ng’Amatabi n’Okubeera Mikwano gya Yesu
Abayigirizwa ba Yesu bayinza batya ‘okubala ebibala’?
ESSUULA 121
“Mugume! Nze Mpangudde Ensi”
Yesu yawangula atya ensi ate ng’ensi yamutta?
ESSUULA 122
Essaala ya Yesu Esembayo ng’Ali mu Kisenge Ekya Waggulu
Akyoleka kaati nti yatuukiriza ekintu ekisinga ku kuyamba abantu okufuna obulokozi.
ESSUULA 123
Asaba nga Munakuwavu Nnyo
Lwaki Yesu asaba nti: “Nzigyaako ekikopo kino”? Atidde okutuukiriza obuvunaanyizibwa bwe ng’Omununuzi?
ESSUULA 124
Kristo Aliibwamu Olukwe era Akwatibwa
Yuda anoonya Yesu n’amufuna wadde nga matumbi budde.
CHAPTER 125
Yesu Atwalibwa eri Anaasi n’Oluvannyuma eri Kayaafa
Yesu awozesebwa mu ngeri etali ya bwenkanya.
ESSUULA 126
Bamwegaanira mu Luggya lw’Ennyumba ya Kayaafa
Peetero eyalina okukkiriza okw’amaanyi yatuuka atya okwegaana Yesu?
ESSUULA 127
Awozesebwa ab’Olukiiko Olukulu, era Atwalibwa eri Piraato
Abakulembeze b’eddiini y’Ekiyudaaya booleka ebiruubirirwa byabwe ebikyamu.
ESSUULA 128
Piraato ne Kerode Tebalaba Musango gw’Azizza
Lwaki Piraato aweereza Yesu eri Kerode okumulamula? Piraato tasobola kulamula Yesu?
ESSUULA 129
Piraato Agamba nti: “Laba! Ono Ye Musajja!
Ne Piraato akiraba nti Yesu alina engeri ennungi.
ESSUULA 130
Yesu Aweebwayo era Atwalibwa Okuttibwa
Lwaki Yesu agamba abakazi okwekaabira n’okukaabira abaana baabwe mu kifo ky’okumukaabira?
ESSUULA 131
Kabaka Atalina Musango Akomererwa ku Muti
Yesu awa omu ku bamenyi b’amateeka abakomereddwa okumpi naye ekisuubizo eky’omuwendo ennyo.
ESSUULA 132
“Mazima Ddala Omuntu Ono Abadde Mwana wa Katonda”
Ekizikiza okukwata emisana, musisi ow’amaanyi, n’olutimbe lw’omu yeekaalu okuyulika byonna bisonga ku kintu kimu.
ESSUULA 133
Omulambo gwa Yesu Guteekebwateekebwa era Gussibwa mu Ntaana
Lwaki Yesu bamuziika mu bwangu ng’enjuba tennagwa?
ESSUULA 134
Entaana Nkalu—Yesu Mulamu!
Yesu bw’azuukizibwa, asooka kwemanyisa eri omuyigirizwa omukazi so si abatume.
ESSUULA 135
Yesu Alabikira Bangi ng’Amaze Okuzuukizibwa
Yesu akakasa atya abayigirizwa be nti azuukiziddwa?
ESSUULA 136
Ku Lubalama lw’Ennyanja y’e Ggaliraaya
Emirundi esatu, Peetero ajjukizibwa engeri gy’ayinza okukyolekamu nti ayagala nnyo Yesu.
ESSUULA 137
Bikumi na Bikumi Bamulaba nga Pentekooti Tennatuuka
Ng’amaze okuzuukira naye nga tannagenda mu ggulu, Yesu ayogera ku ekyo abayigirizwa kye bajja okufuna n’engeri gye basaanidde okukikozesaamu.
ESSUULA 138
Kristo ku Mukono gwa Katonda Ogwa Ddyo
Kiki Yesu kye yandibadde akola ng’alindirira ekiseera lwe yanditandise okuwangula wakati mu balabe be?
ESSUULA 139
Yesu Afuula Ensi Olusuku era Amaliriza Omulimu Gwe
Akyalina eby’okukola bingi nga tannazzaayo Bwakabaka eri Katonda era Kitaawe.
Osobola Okukoppa Yesu . . .
Kulaakulanya engeri munaana mu bulamu bwo.
Olukalala lw’Ebyawandiikibwa
Kozesa olukalala luno okuzuula ebintu ebyogerwako mu bitabo by’Enjiri.
Olukalala lw’Ebyokulabirako (Engero)
Zuula essuula mu kitabo kino ekyokulabirako ekyo mwe kiri.
Obumu ku Bunnabbi Obukwata ku Masiya
Weetegereza obunnabbi obutali bumu okukwata ku Yesu obwatuukirira obwogerwako mu kitabo kino.
Ebifo Yesu Bye Yabeeramu era Bye Yabuuliramu
Mmaapu eno eraga ebitundu Yesu gye yabuulira.


text:
Olugero 22: Yusufu Ateekebwa mu Kkomera
YUSUFU aba alina emyaka 17 gyokka bw’atwalibwa e Misiri. Eyo atundibwa eri omusajja ayitibwa Potifali. Potifali akolera kabaka w’e Misiri, ayitibwa Falaawo.
Yusufu akola n’amaanyi emirimu gya mukama we Potifali. N’olwekyo Yusufu bw’akula, Potifali amuwa obuvunaanyizibwa obw’okulabirira ennyumba ye yonna. Kati olwo, lwaki Yusufu ali mu kkomera? Lwa mukyala wa Potifali.
Yusufu akula n’abeera omusajja alabika obulungi, era mukyala wa Potifali ayagala yeebake naye. Naye Yusufu amanyi nti kino kikyamu, era takikola. Mukyala wa Potifali asunguwala nnyo. N’olwensonga eyo, omwami we bw’akomawo awaka, amulimba ng’agamba: ‘Yusufu oyo omubi yagezezzaako okwebaka nange!’ Potifali akkiriza mukyala we by’ayogedde, era n’asunguwalira nnyo Yusufu. N’olwekyo, amuwaayo okuteekebwa mu kkomera.
Omusajja alabirira ekkomera mu bbanga ttono akiraba nti Yusufu musajja mulungi. N’olwekyo, amuwa obuvunaanyizibwa obw’okulabirira abasibe abalala bonna. Oluvannyuma lw’ekiseera, Falaawo asunguwalira omusenero we n’omufumbiro we era n’abateeka mu kkomera. Ekiro kimu, buli omu aloota ekirooto eky’enjawulo, naye tebamanyi makulu ga birooto byabwe. Enkeera Yusufu abagamba: ‘Mumbuulire ebirooto byammwe.’ Era bwe bamubuulira, Yusufu ng’alina obuyambi bwa Katonda, abannyonnyola amakulu g’ebirooto byabwe.
Yusufu agamba bw’ati omusenero: ‘Mu nnaku ssatu ojja kusumululwa okuva mu kkomera, era ojja kuddamu okubeera omusenero wa Falaawo.’ N’olwekyo, Yusufu ayongerezaako: ‘Bw’onoosumululwa, buulira Falaawo ebinkwatako, onnyambe okuva mu kifo kino.’ Naye omufumbiro Yusufu amugamba: ‘Mu nnaku ssatu zokka Falaawo ajja kulagira bakutemeko omutwe.’
Mu nnaku ssatu Yusufu by’agambye butuukirira. Falaawo alagira ne batemako omutwe gw’omufumbiro. Kyokka, omusenero asumululwa mu kkomera era n’addamu okuweereza kabaka. Naye, omusenero yeerabirira ddala Yusufu! Tabuulira Falaawo bimukwatako, era Yusufu asigala mu kkomera.
Olubereberye 39:1-23; 40:1-23.
Ebibuuzo
- Yusufu alina emyaka emeka we bamutwalira e Misiri, era kiki ekibaawo ng’atuuseeyo?
- Kiki ekireetera Yusufu okuteekebwa mu kkomera?
- Buvunaanyizibwa ki obuweebwa Yusufu mu kkomera?
- Ng’ali mu kkomera, kiki Yusufu kyakolera omusenero n’omufumbiro wa Falaawo?
- Kiki ekibaawo ng’omusenero asumuluddwa okuva mu kkomera?
Ebibuuzo ebyongerezeddwako
- Soma Olubereberye 39:1-23.
Okuva bwe kiri nti tewaaliwo tteeka lya Katonda mu buwandiike erivumirira obwenzi mu biseera bya Yusufu, kiki ekyamuwaliriza okudduka ku mukyala wa Potifali? (Lub. 2:24; 20:3; 39:9)
- Soma Olubereberye 40:1-23.
Mu bufunze, nnyonnyola ekirooto ky’omusenero n’amakulu gaakyo Yakuwa ge yawa Yusufu. (Lub. 40:9-13)
Kirooto ki omufumbiro kye yalina, era kyali kitegeeza ki? (Lub. 40:16-19)
Mu ngeri ki omuddu omwesigwa era ow’amagezi gy’ayoleseemu endowooza ya Yusufu leero? (Lub. 40:8; Zab. 36:9; Yok. 17:17; Bik. 17:2, 3)
Olubereberye 40:20 lututangaaza lutya ku ngeri Abakristaayo gye banditunuuliddemu amazaalibwa leero? (Mub. 7:1; Mak. 6:21-28)


text:
OKUKUBAGANYA EBIROWOOZO
Lwaki Tusaanidde Okusoma Bayibuli?
Ekitundu kino kiraga engeri Abajulirwa ba Yakuwa gye bakubaganyaamu ebirowoozo n’abantu abalala. Ka tugambe nti Omujulirwa wa Yakuwa ayitibwa Brian asisinkanye omwami ayitibwa Eric.
BAYIBULI ERIMU EBYAFAAYO EBITUUFU
Brian: Gyebaleko ssebo.
Eric: Kale ssebo, naawe gyebaleko.
Brian: Kale. Nze Brian era ndi Mujulirwa wa Yakuwa. Ate ggwe ani?
Eric: Nze Eric. Naye bw’oba ogenda kwogera ku bya ddiini, nze sibigenderako nnyo.
Brian: Weebale kuba mwesimbu. Wakulira mu maka agaagala eby’eddiini?
Eric: Yee. Naye bwe nnagenda ku yunivasite, eby’eddiini ne mbivaako.
Brian: Ooh! Masomo ki ge wasoma ku yunivasite?
Eric: Nnasoma ku mbeera z’abantu n’ebyafaayo. Njagala nnyo okuyiga ku byafaayo by’abantu, n’engeri gye bazze bakulaakulanamu.
Brian: Kirungi nnyo okuyiga ku byafaayo. Ne Bayibuli erimu ebyafaayo, wali osomyeko ku byafaayo ebiri mu Bayibuli?
Eric: Nedda. Bayibuli kitabo kirungi, naye sirowooza nti erimu ebyafaayo ebituufu.
Brian: Kirungi okuba ng’okkiriza nti Bayibuli kitabo kirungi. Bw’oba olinawo akadde, nnandyagadde okukulaga ebimu ku ebyo ebiri mu Bayibuli ebikakasa nti ebyafaayo ebigirimu bituufu.
Eric: Osobola okundaga. Naye sirina Bayibuli.
Brian: Tofaayo. Ka tukozese eyange. Ekisooka kiri wano mu 1 Ebyomumirembe essuula 29, olunyiriri 26 ne 27. Wagamba nti: “Dawudi mutabani wa Yese yafuga Isiraeri yenna. N’ebiro bye yafugira Isiraeri byali emyaka amakumi ana; yafugira emyaka musanvu e Kebbulooni, era yafugira emyaka asatu mu esatu mu Yerusaalemi.”
Eric: Nkakasa ntya nti ebyo by’osomye bituufu?
Brian: Abantu abamu abawakanya ebiri mu Bayibuli baali bagamba nti Kabaka Dawudi teyaliiyo.
Eric: Lwaki baali bagamba bwe batyo?
Brian: Kubanga baali balowooza nti tewali bukakafu bumala obulaga nti Kabaka Dawudi yaliyo. Naye mu 1993, abanoonyereza ku bintu eby’edda baavumbula ejjinja ery’edda ennyo eririko ebigambo ebivvuunulwa nti, “Ennyumba ya Dawudi.”
Eric: Ekyo kyewuunyisa.
Brian: Ate era baali bagamba nti ne Pontiyo Piraato ayogerwako mu Bayibuli, eyali gavana mu kiseera kya Yesu teyaliiyo. Ayogerwako wano mu Lukka essuula 3, olunyiriri 1, ng’omu ku bafuzi abaaliwo ku kiseera ekyo.
Eric: Wagamba nti: ‘Pontiyo Piraato bwe yali nga ye gavana w’e Buyudaaya, Kerode ye yali ow’essaza ly’e Ggaliraaya.’
Brian: Weebale nnyo. Okumala emyaka mingi, abantu abamu baali babuusabuusa obanga Pontiyo Piraato yaliyo. Naye emyaka nga 50 egiyise, waliwo ejjinja eryazuulibwa mu Buwalabu eryayolebwako erinnya lye.
Eric: Ekyo mbadde sikiwulirangako.
Brian: Bayibuli erimu ebyafaayo ebirala bingi.
Eric: Bayibuli ngitwala nga kitabo kirungi era ebyafaayo ebigirimu biyinza okuba ebituufu, naye sirowooza nti esobola okutuganyula leero.
BAYIBULI YAWANDIIKIBWA DDA NAYE EKYALI YA MUGASO
Brian: Abantu bangi balowooza bwe batyo. Naye nze nnina endowooza ya njawulo, kubanga ebyetaago by’abantu tebikyukanga. Ng’ekyokulabirako, okuva edda n’edda abantu beetaaga emmere, eby’okwambala, n’aw’okusula. Abantu baagala okuba n’enkolagana ennungi ne bannaabwe era baagala okuba n’amaka agalimu essanyu. Ebintu ebyo bikulu nnyo gye tuli. Si bwe kiri?
Eric: Bwe kiri.
Brian: Wadde nga Bayibuli yawandiikibwa dda nnyo, esobola okutuyamba mu mbeera zonna ez’obulamu.
Eric: Mu ngeri ki?
Brian: Erimu amagezi agasobola okutuyamba okuba n’endowooza ennuŋŋamu ku ssente, okufuna essanyu mu maka, n’okukolagana obulungi n’abalala. Ndowooza okkiriziganya nange nti ennaku zino abaami tekibabeerera kyangu kutuukiriza buvunaanyizibwa bwabwe mu maka.
Wadde nga Bayibuli yawandiikibwa dda nnyo, esobola okutuyamba mu mbeera zonna ez’obulamu
Eric: Nzikiriziganya naawe. Nze ne mukyala wange tunaatera okuweza omwaka gumu mu bufumbo, naye oluusi tetukkiriziganya ku nsonga ezimu.
Brian: Bayibuli esobola okubayamba. Ng’ekyokulabirako, laba amagezi agali mu Abeefeso essuula 5, olunyiriri 22, 23, ne 28. Nkusaba osome ennyiriri ezo.
Eric: Zigamba nti: “Abakazi bagonderenga abaami baabwe nga bwe bagondera Mukama waffe, kubanga omusajja gwe mutwe gwa mukazi we era nga Kristo bw’ali omutwe gw’ekibiina, era nga ye mulokozi w’omubiri guno.” Olunyiriri 28 lugamba nti: “N’abaami bwe batyo kibagwanidde okwagalanga bakazi baabwe nga bwe baagala emibiri gyabwe. Oyo ayagala mukazi we yeeyagala yekka.”
Brian: Weebale nnyo. Olowooza singa omwami n’omukyala bakolera ku magezi ago, basobola okufuna essanyu mu maka?
Eric: Ndowooza kisoboka. Naye si kyangu.
Brian: Oli mutuufu, kubanga ffenna tetutuukiridde. Mu butuufu, Bayibuli era etukubiriza obutaba bakakanyavu. * Omwami n’omukyala buli omu asaanidde obutaba mukakanyavu. Nze ne mukyala wange amagezi ago gatuyambye nnyo.
Eric: Amagezi ago malungi nnyo.
Brian: Abajulirwa ba Yakuwa balina omukutu gwa Intaneeti oguliko amagezi amalungi agakwata ku bufumbo ne ku bulamu bw’amaka. Bw’oba okyalinawo akadde, nnandyagadde okukulaga agamu ku magezi ago.
Eric: Nkyalinawo akadde.
Brian: Eno ye ndagiriro ekutwala ku mukutu gwaffe, www.jw.org/lg. Wano we watandikirwa.
Eric: Ebifaananyi ebiriko nga birabika bulungi!
Brian: Biraga omulimu gw’okubuulira gwe tukola mu nsi yonna. Mu kitundu kino “Ebitabo,” mubaamu magazini empya n’ebitabo ebirala ebikwata ku nsonga ezitali zimu nga mw’otwalidde n’obufumbo. Ng’ekyokulabirako, ka tulabe ebimu ku ebyo ebiri mu katabo Amawulire Amalungi Okuva eri Katonda! Erimu ku masomo agali mu katabo kano lirina omutwe ogugamba nti, “Amaka Gammwe Gayinza Gatya Okubaamu Essanyu?”
Eric: Ensonga eyo nkulu nnyo. Nnandyagadde okufuna eky’okuddamu mu kibuuzo ekyo.
Brian: Essomo lino lyogera ku bintu ebiwerako ebisobola okuyamba abafumbo okufuna essanyu. Weetegereze akatundu akali wansi w’ekibuuzo 2. Nkusaba osome sentensi ebbiri ezisembayo mu katundu ako.
Eric: Zigamba nti: “Abaami n’abakyala basaanidde okwagalana n’okuwaŋŋana ekitiibwa. Okuva bwe kiri nti abaami n’abakyala tebatuukiridde, kikulu nnyo okusonyiwagana okusobola okuba abasanyufu mu bufumbo bwabwe.”
Brian: Weebale kusoma bulungi. Abeefeso 5:33 kye kimu ku byawandiikibwa ebiri mu katundu kano. Nkusaba osome ekyawandiikibwa ekyo.
Eric: Kigamba nti: “Buli omu ku mmwe ayagale mukazi we nga bwe yeeyagala, omukazi naye asseemu nnyo bbaawe ekitiibwa.”
Brian: Weetegerezza nti buli omu alina okubaako ky’akolawo okusobola okufuna ky’ayagala?
Eric: Awo sikutegedde.
Brian: Omwami ayagala mukyala we amusseemu ekitiibwa, n’omukyala ayagala omwami we amwagale nnyo, si bwe kiri?
Eric: Bwe kiri.
Brian: Omwami bw’akola ebintu ebiraga nti ayagala nnyo mukyala we, mukyala we kimwanguyira okumussaamu ekitiibwa.
Eric: Nzikiriziganya naawe.
Brian: Wadde ng’olunyiriri lwe tusomye lwawandiikibwa emyaka nga 2,000 egiyise, abafumbo bwe bakolera ku magezi ago basobola okuba abasanyufu.
Eric: Kati nkakasizza nti ne mu kiseera kino Bayibuli esobola okutuganyula.
Brian: Ekyo kirungi Eric. Ku mulundi omulala nnandyagadde tukubaganye ebirowoozo ku kibuuzo 3 ekigamba nti “Mwandyawukanye singa obufumbo bwammwe tebubaamu ssanyu?” ekiri mu ssomo lye limu ku mukutu gwaffe. *
Eric: Nneesunga okuddamu okukusisinkana. Nze ne mukyala wange tujja kugendako ku mukutu ogwo.
Waliwo ekibuuzo kyonna ekikwata ku Katonda oba ekikwata ku nzikiriza z’Abajulirwa ba Yakuwa kye weebuuza? Bwe kiba bwe kityo, tolonzalonza kubuuza Mujulirwa wa Yakuwa yenna gw’onooba osisinkanye. Ajja kuba musanyufu nnyo okukubaganya naawe ebirowoozo ku nsonga ng’ezo.
^ lup. 60 Okumanya ebisingawo, laba essuula 14 ey’akatabo Kiki Ddala Baibuli Ky’Eyigiriza? akaakubibwa Abajulirwa ba Yakuwa.


text:
Amawulire
Omubaka acoomedde abalokole.
Ivan Ssenabulya
January 12th, 2018
Bya Ivan ssenabulya.
Omubaka wa Mukono South mu palamenti, Johnson Muyanja Ssenyonga avumiridde abasumba abasiiba mu masinziizo nga basaba nebatabaako mulimu gwebakola oguvaamu ensimbi.
Muyanja bino abyogeredde mu nsisinkano gyabademu n’abasumba b’abalokole ebegattira mu kibiina kyabwe ekya Love, Peace and Unity Pastor’s Forum
Muyanja agamba nti bangi banoonya Mukama nebamala obudde bungi, nebalemwa nokukola, kyagamba ngi kikyamu.


text:
Omubaka wa Mityana North mu lukiiko lw’eggwanga olukulu Godfrey Kiwanda era ssentebe w’ababaka abaganda atongozza akakiiko k’ababaka banne amakumi 25 abagenda okuwenjeza omumyuka w’omukubiriza w’olukiiko lw’eggwanga Jacob Oulanya akalulu akanaamutuusa ku bukubiriza bw’olukiiko luno.
Bano okusinga kuliko ababaka abapya abaakalondebwa nga baakutandikira mu kumatiza kabondo k’ababaka bannakibiina kya NRM,baddeko bannabibiina by’ebyobufuzi ebirala olwo balyoke balabe abajja ku bwannamunigina.
Ekibinja kino kiriko ababaka abakiikirira abavubuka okuva mu masekkati g’eggwanga,ow’obukiikakkono n’ow’obugwanjuba.


text:
Omukungu w’ekitongole kya poliisi y’ensi yonna era omukwanaganya wa poliisi eno n’amawanga ag’ebunaayira AIGP Asana Kasingye alabudde abagezi mu by’okukuba ebiwandiiko abakakkalabiza ku nguudo ebbiri ezeewangulira ekitiibwa kino mu ggwanga wonna eza Nasser ne Nkrumah beegendereze nga bagingirira ebiwandiiko bya poliisi ya kuno kubanga essaawa yonna kaakubadda kebaagereesa akadda omufu.
Kasingye agambye nti bakitegeddeko nti ebiwandiiko bya poliisi y’ensi yonna emanyiddwa nga Interpol okuli ebbaluuwa eweebwa omuntu okukakasa enneeyisaye nti teriiko bbala(certificate of good conduct),Passport n’ebiwandiiko ebirala ebyeyambisibwa mu kutambuza abantu mu mawanga nti bikubirwayo kyagambye nti kyabulabennyo.Kino kiddiridde bannayuganda abawerako okukwatirwa mu ggwanga lya Kenya n’ebiwandiiko ebijingirire nga bagenda mu ggwanga lya Saudi Arabia ebisuubirwa okuba nga bizze bikubirwa ku Nasser ne Nkrumah.Kasingye agambye nti baatandisedda okutazaama obuufu bw’abantu bano nga bwebanaakwatwako baakusimbwa mu mbuga z’amateeka bawerennembe n’egyabwe egy’okweyita kyebatali.


text:
-
NBS After 5 Featuring Nameless and Hanson – 18 October, 2018 - 3 hours ago
-
Golola to Return to the Ring on Boxing Day - 3 hours ago
-
KCCA FC to Face Onduparaka in Arua - 3 hours ago
-
City Oilers Win Record Sixth Title - 3 hours ago
-
URSB Embarks on Training Police Officers on Intellectual Property - 3 hours ago
-
Live at 9 Full News Bulletin – 18th October 2018 - 4 hours ago
-
Bannauganda Ababeera mu Maso G’ebyalo Bakufuna Amasanyalaze - 4 hours ago
-
Wuliriza Nxt Laadiyo Nga Bwolaba Ebigenda mu Maaso - 4 hours ago
-
Okuwulira Ogwa Jamil Mukulu kwa December - 4 hours ago
-
Kiconco Alayidde Obutava ku Ttaka - 4 hours ago
Weegendereze Ng’olaba Croatia ne Bufalansa
Nga esigadde ennaku mbale okutuuka ku mupiira ogugenda okufundiikira empaka z’ekikopo ky’ensi yonna mu Russia ebifo ebisanyukirwamu ebigenda okulaga omupiira guno binywezeezza ebyokwerinda byabyo nga bijjukira bulungi ebyaliwo nga 11 omwezi ogw’okusanvu mu mwaka 2010.
Wadde obukuumi bwa maanyi abaagazi b’omupiira bagamba nti ssibeetegefu kusubwa mpaka za kamalirizo. Omusasi waffe yabaddeko mu bifo ebimu olunaku lw’eggulo okulaba enneeyisa ya Bannayuganda mu mpaka ezaaddiridde ez’akamalirizo.


text:
Kasaato yategeezezza nti abakyala b’abaweereza balina kuba kyakulabirako kinene mu ggwanga.
Yabadde mu lukung'aana lw’abakyala b’abaawule mu bulabirizi bw’e Namirembe olubeerawo buli mwaka nga lwategekeddwa ku Eka Hotel e Munyonyo.
Ate mukyala wa Ssaabadinkoni w’e Mengo, John Gitta Kavuma nga ye Margaret Kavuma yasoomoozezza abakyala abambala enkunamyo n’engoye ezitabaweesa kitiibwa ekituuse okubatwalira mu kifaananyi ekirala.
Olukuhhaana luno lwaggulwawo ku Lwomukaaga, mukyala w’Omulabirizi w’e Namirembe, Faith Luwalira eyasaba Abakristaayo okuteeseza awamu n’okuba abanywevu kubanga eggwanga lijjudde ebikolwa eby’ekko bingi omuli ettemu, okutulugunya abaana, obutabanguko mu maka n’ebirala nga birina kukomezebwa okuyita mu kukoowoola Mukama.
Ssentebe w’ekibiina ky’abakyala b’abaawule, Agnes Nnalongo Kisakye yategeezezza nti buli mwaka basisinkana ng’abakyala b’abaweereza ne beebuulirira.


text:
Amawulire
Okulonda kwe Busia kwengedde.
Ivan Ssenabulya
October 11th, 2018
Bya Ben jumbe.
Akakiiko akakola ku by’okulonda kyadaaki kalangiridde olunaku abantu be Busia kwebagenda okulondera ssente bwa district eno omujja.
Kinajukirwa nti ekifo kino kyasigala nga kikalu oluvanyuma lwa kooti okusazaamu eyali ssentbe wa district eno eyalondebwa mu 2016,
Bwabadde atutegeeza entegeka egenda okugobeerwa, ssentebe w’akakiiko kano Justice Simon Byabakama agambye nti okulonda kwa ssentebe kko n’obukiiko obwawansi kwakubaawo nga 28th November 2018.
Ono agambye nti okulonda kwonna kwakumalawo obuwumbi 794.


text:
ENDAGAANO ya Olivier Giroud ne Chelsea eggwaako sizoni eno era ttiimu zitandise okumuswama.
Mu zino mwe muli ne Besiktas eya Turkey egamba nti wadde Giroud akoonye emyaka 31, ajja kubayamba mu kubateebera ggoolo.
Giroud, yali omu ku bazannyi abaayamba Bufalansa okusitukira mu World Cup eyakomekkerezeddwa ku July wabula mu Chelsea, ennamba ye etandika emipiira ya lufumu era omupiira gumu gwokka gwatandise ku egyo 5 egyakazannyibwako mu Premier.
Besiktas, eyagala kufunayo muteebi mulala okusikira Alavro Negredo eyabaabuliridde okwegatta ku AL-Nassr eya UAE.


text:
Ebyongerezeddwako A
A6-A Ekipande: Bannabbi ne Bakabaka ba Yuda ne Isirayiri (Ekitundu 1)
A6-B Ekipande: Bannabbi ne Bakabaka ba Yuda ne Isirayiri (Ekitundu 2)
A7-A Ebintu Ebikulu Ebyaliwo mu Bulamu bwa Yesu ku Nsi—Ebyaliwo nga Yesu Tannatandika Buweereza Bwe
A7-B Ebintu Ebikulu Ebyaliwo mu Bulamu bwa Yesu ku Nsi—Yesu Atandika Obuweereza Bwe
A7-C Ebintu Ebikulu Ebyaliwo mu Bulamu bwa Yesu ku Nsi—Obuweereza bwa Yesu mu Ggaliraaya (Ekitundu 1)
A7-D Ebintu Ebikulu Ebyaliwo mu Bulamu bwa Yesu ku Nsi—Obuweereza bwa Yesu mu Ggaliraaya (Ekitundu 2)
A7-E Ebintu Ebikulu Ebyaliwo mu Bulamu bwa Yesu ku Nsi—Obuweereza bwa Yesu mu Ggaliraaya (Ekitundu 3)
A7-F Ebintu Ebikulu Ebyaliwo mu Bulamu bwa Yesu ku Nsi—Obuweereza bwa Yesu Ebuvanjuba wa Yoludaani
A7-G Ebintu Ebikulu Ebyaliwo mu Bulamu bwa Yesu ku Nsi—Yesu Amaliriza Obuweereza Bwe mu Yerusaalemi (Ekitundu 1)
A7-H Ebintu Ebikulu Ebyaliwo mu Bulamu bwa Yesu ku Nsi—Yesu Amaliriza Obuweereza Bwe mu Yerusaalemi (Ekitundu 2)


text:
Amawulire
Bobi Wine ne Winnie Kiiza boogedde ku Nambooze
Ivan Ssenabulya
June 13th, 2018
Bya Damalie Mukhaye ne Shamim Nateebwa
Akulira oludda oluvuganya gavumenti mu palament Winnie Kiiza avumiridde okukwatibwa kwomubaka wa munispaali ye Mukono Betty Nambooze, ngagambye nti kigendererwamu kuwabya kunonyereza ku nfa yabadde omubaka wa munispaali ye Arua Ibrahim Abiriga ne muganda we Saidi Buga Kongo.
Bwabadde ayogera ne banamwulire ku poliisi ya Jinja road mu Kampala, Nambooze gyebasoose okumugalira Kizza agambye nti ku bantu bonna teyandibadde Nambooze okukwatibwa ku butemu bwa Abiriga.
Agamby nti luno lukwe okuyunga omubaka ku butemu obwaliwo wabulanga agamba nti ssi kituufu.
Nambooze yakwatiddwa okuva mu maka ge e Mukono nga mu kiseera kino bamugalidde ku poliisi e Nagaalama, nga poliisi egamba nti yekuusa ku butemu bwa Abiriga.
Ate omubaka wa Kyadondo East, Robert Kyagulanyi Ssentamu adduukiridde ba Imam b’emizigiti gyonna egiri mu gombolola ye Nnangabo e Kasangatui nebintu byokusibukirirako.
Bw’abadde abakwasa ebintu omubadde omuceere, sukali, amatooke nebirala asabye abantu obutava ku mulamwa nokuwubisibwa kwa gavumenti.
Ono ayogedde ku kukwatibwa kwomubaka Nambooze okuwagala okuwubya egwanga.
Era asabye abasiraamu okusigala obumu nga bwebabadde mu kisiibo.


text:
Olwa leero lwa Mukasa Olw’okusatu ennaku z’omwezi ziri 17th omwezi ogwa Muzigo Ogw’okutaano.
Mu kawaayiro kaffe ak’omumuli gw’eby’ennono leero tutunuulidde erinnya ly’owessaza lya Beene erya Buweekula amanyiddwanga Luweekula.
Ennono y’erinnya lino yava ku njasabiggu y’omusajja amanyiddwanga Kyewaalabye eyali ow’Ekkobe eyawangula ku Bunyoro ekitundu ekyafuukamu essaza lino erya Buweekula.
Omusajja ono Kyewaalabye yali wa ntisannyo era abakyala abanyoro baalemererwanga n’okuggya abaana baabwe ku migongo babayonse.
Kale bwebaalabanga Kyewaalabye yeewunguddemu nga babaguliza ku bannaabwe nti ‘’Abange muweekule abaana ku migongo mubayonse’’
Enjogera eyo Kyewaalabye kweyava amale ayitibwe Luweekula n’ekitundu oluvannyuma ekyamukwaswa Kabaka Kamaanya e Kasengejje nekituumwa Buweekula.
Erinnya lino era ligereesebwa okuba nga lyaggyibwa ku muzira eyaweekula ekitundutundu ku Bukama bwa Bunyoro Kyewaalabye,ekitundu kye yaweekula ne kituumwa Buweekula naye n’atuumwa Luweekula.


text:
Home › Forums › Ababaka Discussions for Unity and Peace › Olulimi Oluganda / Luganda Language › EBIKA BYA MATOOKE
This topic contains 4 replies, has 2 voices, and was last updated by Omumbejja 10 years, 2 months ago.
-
AuthorPosts
-
July 29, 2008 at 12:59 am #18809
Ebitooke ebimu babidibizza
Yiga Oluganda ne Kefa Ssentoogo
LEERO tugenda kwongera okulaba ebika by’amatooke n’engeri gye gaawuulibwamu:
LWEWUNZIKA:
Ekitooke kino kyatandikira mu ssaza ly’e Busiro. Okufaananako nga Nakyetengu nalyo likula lyewunzise kyokka lyo nga lisinga ku Nakyetengu obuwanvu era olw’obuwanvu bwalyo, kye liva lirabika nga lyewunzise.
Abantu abatuula nga tebatereera baboogerako nti, ‘gundi tatereera ng’atudde, alinga eyalya lwewunzika.’
Lusumba
Ttooke lisibuka mu Kyaddondo. Omuntu bw’alya n’akkuta nnyo nga tayagala na kuva mu kifo ayogerwako mu ngeri y’okubalaata nti Lusumba amutuulidde.’
NAMWEZI
Asibuka Buwaya mu Busiro kyokka teyettanirwa nnyo kuliibwa anti okuwaata atawaanya olw’eminwe gy’alyo okukula nga gyeweseemu ng’omwezi ogw’eggabogabo so nga si lye liwooma ennyo emmere.
KISANSA
Nakyo kitooke era ettooke litera okugejja bwe liba ku ttaka eddungi. Ebitooke bino tebikyalabika nnyo kubanga emmere yaabyo teyettanirwa nnyo.
MUVUBO
Ekitooke kino abasuubuzi bajja nakyo okuva e Kiziba mu Tanganyika (Tanzania) ku mulembe gwa Ssekabaka Kamaanya. Muvubo ttooke lirabika bulungi, ligejja era liwooma emmere.
Waliwo ebika by’amatooke amalala agatamanyiddwa buvo bwago era ng’ekireeta ekyo kitera kuva ku baagatuuma amannya okuba nga tebategeerekeka kyokka ng’amannya gaasigala nga gakozesebwa.
Amannya g’ebitooke n’amatooke ago ge gano:
Mukaddaalikisa, Nakabinyi, Wakaliga, Namulondo, Nakijjumbi , Ntikka
– ekyalituumya erinnya eryo lwa kuba ddene ng’omuntu tasobola kulyetikka yekka okuggyako nga balimutisse.
Muno mwe mwava erinnya lyakyo ‘Ntikka.’,
Sula, Nalugolima, Kibuzi, Nassalugiri, Salalugazi, Kafuba, Nfuuka –
Kino kyatuumibwa erinnya eryo lwa kukyuka okuva mu kitooke ekyali kimanyiddwa ne kifuuka ekirala,
Kyewogola, Nabunuunika, Wakaliga, Nakawere, Nammogge, Nakabinyi n’amalaJanuary 25, 2009 at 2:58 am #21909
Ebitooke mulimu ebikazi n’ebisajja
MUNNANGE omulimi w’olusuku oba Nakitokolo, bw’otolulaga nti olwagala lukudduka.
Totambulira mu lusuku lwo ng’osaatuuka, tuuka ku buli kitooke okikebere okiddaabirize.
Olusuku bwe lukula ne lutuusa n’okussa nga tewalusimbamu kitooke kisajja ne gonja ludduka. Okanda kulaba nga terugimuka ate nga terussa nkota zeegasa.
Kisaana kijjukirwe nti ekitooke kya gonja okuggyako okulyako gonja, tekirina mirimu mirala gye kikola, anti endagala zaakyo tezikola mulimu gwonna era tekyeggamwamu nkuba wadde okwebikkirira olulagala lwakyo ng’otambulira mu nkuba. Awo we baggya endayira nti, ‘Amazima gennyini eggulu okunjokera mu kitooke kya gonja nga n’obukuba butonnyerera .’ Ebyayi byakyo tebikola mulimu gwonna wadde okubisibisa omubbi.
Ekitooke ky’embidde nakyo olulagala lwakyo terusiba mmere kyokka lukola emikolo emirala ku mwana azaalibwa nga mulenzi n’emikolo egikolebwa ku kitooke kyennyini anti kwe kusuulibwa obubi bw’omwana omuwere nga mulenzi, ko n’emikolo emirala.
Ebitooke bino byombi naddala embidde bikulu nnyo ebitasaana kubula mu lusuku. Ebitooke bino byombi bisimbibwa mu kifo nga tebiri mu nsindikagano ya bitooke birala olw’okusobola okubyawula amangu ku birala n’obutabisalako ndagala oba byayi byakukozesa ku mmere mu butanwa.
Nga tonnayunja ttooke, sooka okuulekuule omuddo okwetooloola ekikolo kw’ogenda okuliyunja. Totema mugogo na kiso ng’atema omuti mu nsiko. Omugogo gusale mpola n’eggonjebwa eruuyi n’eruuyi okusinziira etooke ly’oyagala okuyunja gye likutamidde era kwata ku mugogo nga gukka ogusse mpolampola okutuusa ettooke lwe linaatuuka wansi awatali kulikuba kigwo. Amatooke agatemwa ne geemegga oluusi ne gawagukako ekiwagu, eminwe ne gibuna emiwabo nga giwaguse oba ne gabetenteka gaddusa olusuku.
Bikka bulungi ekikolo okuyunjiddwa ettooke ng’okozesa ebigogo ne nnawandagala. Nnawandagala ke kalagala akatono akasembayo ku ttooke. Akalagala kano nako keegenderezebwa nnyo kubanga bw’okalagajjalira n’omala gakasuula omuntu n’akalaba n’akalondawo n’akatwala mu lusuku lwe, olulwo lukoozimba olulwe ne lussa enkota naddala ng’ekitooke okwabadde nnawandagala oyo kwabaddeko ettooke ddene bulungi.
Ng’omaze okuyunja, woolera omugogo ngogutegeka mu ngeri ennungi nga waggulu evudde ettooke etunula Bugwanjuba.
Kiwanuuzibwa nti akambe akasala ennyama tekakozesebwa kusalira, kusala ndagala oba kuyunja.
Olusolobyo lw’okozesa mu lusuku lwo, bw’omala okulukozesa lukweke kubanga atakwagaliza lusuku olwo ayinza okulubba n’alutwala olusuku ne lulekera awo okukuwa emmere ennungi.Olusolobyo terukozesebwa kufumba mmere wadde okukola emirimu emirala ng’okuwanula eppaapaali.
Laga obukulu bw’ekitooke ekisajja mu byobuwangwa by’Omuganda.
Published on: Saturday, 24th January, 2009January 25, 2009 at 1:04 pm #21921
TontoParticipant
NakabululuJanuary 28, 2009 at 4:33 am #21944
Tonto Nakabululu kisajja oba kikazi by the way enjala ennuma onolabikako mu kiyungu oba ssebo gwe oyagala nfumbire yokka nakulaba nga orders zo zijja zikyayokya nze nange eyange endi mu ngalo nkulinzeFebruary 4, 2009 at 7:49 pm #22037
Olusuku obutakanduka kola bino |
Written by Christine Nakubulwa
Sunday, 01 February 2009 15:11
Ssentongo ng’ayooyoota olusulu lwe.
ABALIMI b’amatooke abamu baweddemu amaanyi lwa nsuku zaabwe kukanduka ne zitandika n’okussa enkota entono.
Ennaku zino olw’ebiseera by’omusana okubeera ebiwanvu ng’ate n’enkuba tekyalina ssizoni kiba kirungi n’oyiiya nnyo okusobola okubeezaawo olusuku lwo.
Ekimu ku by’olina okutunuulira kwe kulaba ng’ekiriisa kyonna ekiva mu ttaka kyeyambisibwa ekitooke kino n’endu endala ezibeera ku kikolo.
Ekitooke okufuna ekiriisa ekimala, buli kitooke kirekeeko ebikolo bisatu. Kimu ekissizza oba ekigenda okussa n’ebito bibiri.
Bw’oba oyunja ettooke n’otema omugogo, n’enkolokolo yonna gisigulirewo ddala era weevudde oyiwewo evvu erigattiddwamu kaamulali oba ogule eddagala eritta ebiwuka oyiwemu. Kino kiyamba okutta ebiwuka nga kaasa, kayovu , n’ebirala.
Mu nnimiro yo temamu ensalosalo ezikuuma amazzi n’okukugira ettaka okukulugguka eri abo abalimira ku busozi. Naye ensalosalo zino zisime nga za buwanvu bwa ffuuti emu yokka okuva ku kitooke n’okukka wansi kisobozese emirandira gy’ekitooke okufuna amazzi agaterekebwamu n’ebiriisa ebirala.
Ennimiro gyongeremu ebigimusa nga kalimbwe oba obusa bw’ente, obiyiwa mu nsalosalo emirandira ne gisobola okubisika.
Okubikka olusuku nakyo kikulu kubanga kiyamba okukuumira amazzi mu ttaka n’okukola ebigimusa nga bivunze.
Wabula ebibikka tobiteeka ku kitooke kwennyini wabula bisse mu ffuuti ng’emu okuva ku kikolo.
Omuddo gwa ‘Russian Confrey’ oguweebwa enkoko mulungi nnyo mu kubikka olusuku n’okugimusa ate nga w’ogusaayira guddamu mangu okumera wadde ku musana oba nkuba era muwangaazi.
Okusimba emiti nga ffene ku mbugirizo z’ennimiro nakyo kiyamba okukola ekisiikirize amazzi ne gasobola okusigala mu ttaka n’omusana obutakuba bitooke butereevu kubimalamu mazzi.
N’ekirala bw’olaba olimidde ebitooke mu kifo okumala ebbanga eggwanvu kyusaamu olimireko awalala ate ettaka liwummulemu oba oyinza okusalira ebitooke bino ebimu n’obisigulamu ate n’osimba ebipya.
Mu mwaka gumu ekitooke kibeera kikuze era ng’okisuubira okussaako ettooke eririibwa oluvannyuma lw’emyezi ena ng’endabirira y’olusuku nnungi.
-
AuthorPosts
You must be logged in to reply to this topic.


text:
Abatuuze bateekedde emotoka y’omugagga omuliro
Motoka y’omugagga agoba abantu ku ttaka eteekeddwa omuliro yonna n’esaanawo ekiwaliririza Poliiisi okukuba amasasi mu bbanga wamu n’omukka ogubalagala okugumbulula abantu.
Motoka eyokeddwa nnamba UAS 978A ekika kya Ipsum era nga eno ya Kaweesi George agambibwa okubeera nyini ttaka eriwezaako acres 600 kw’agoba abantu abasukka mu 300.
Abatuuze bano abagobwa ku ttaka bali ku byalo okuli Kambuye, Kikono, Kanseera, Kyabana ne Lwensanga ebisangibwa mu East Division mu Mubende Municipality be bavudde mu mbeera ne batekera emotoka eno omuliro nga nabo besasuza okusanyawo enyumba zabwe zonna, okusaawa Emwanyi, Ensuku, Muwogo wamu ne Kasooli ebikolebwa abakozi bo omugagga Kaweesi abasukka mu 150 beyayiwa ku ttaka lino nga babagalidde ejjambiya ne miggo.
Poliisi e Mubende nga eddumirwa DPC waayo Okoyo Martin bwerabye nga embeera etabuse netandiika okuwandagaza amasasi mu bbanga saako n’omukka ogubalagala okukakanya embeera nga abatuuze eno bwebagirangira obutabayamba ebbanga lyonna lye bamaze nga babatulugunya ku ttaka.
Ye Kaweesi George agambibwa okuba nyinyi ttaka lino agamba nti lirye nti era lya muguzibwa Lubega Wagwa.


text:
OMUBAKA wa palamenti owa munisipaali y'e Mukono Betty Nambooze Bakireke poliisi emukutte oluvannyuma lw'okuzingako amaka ge okumala ebbanga n'emutwala.
Poliisi abadde eduumirwa DPC w'e Mukono Rogers Sseguya emaze essaawa nga nnamba ng'eyogereza Nambooze okumutwala.
Oluvannyuma akkirizza n'twalibwa mu kifo ekitannategeerekeka wadde nga kiwuliddwa mu kafubo kaabwe mbu bamutwala ku kitebe kya bambega ba poliisi e Kibuli gye bagenda okumusoyeza kajjogijjogi w'ebibuuzo eyekuusa ku ngeri omubaka wa Arua Munisipaali Ibrahim Abiriga gye yatemuddwamu ng'akubibwa amasasi agaamuttiddewo n'omukuumiwe wiiki ewedde.
Nambooze agendedde mu mmotoka ye ng'evugibwa bba, Henry Bakireke nga muno era mugebdeddemu abasirikale abakyala 2 ababadde bamukuuma.
Abantu babadde batandise okukungaana nga beebuuza ekituuse ku mubaka waabwe, DPC Sseguya ayogedde nabo n'abategeeza nti omubaka talina buzibu bwonna. Bano bavuniridde ekikolwa kya poliisi eky'okusasamaza abantu n'etuuka okuvumbiikiriza omubaka waabwe ng'omubbi w'enkoko sso nga bandimuyise ne yeetwala.


text:
RASHID Katende 29 omutuuze we Namungoona eyagambye nti atunda ngoye mu Owino n’okutuusa kati atenderezza poliisi eyamuwonyezza okuttibwa abasuubuzi b’oku kaleerwe ababadde baagala okumutta nga bamulanga okuyingira edduuka lya mobile money nabbamu emitwalo 50 n’omusobyo.
Christine Nyamwija omukozi kudduuka lya mobile money yategeezezza abasajja bazze babiri omu n'ayingira munda (katende) omulala nasigala wabweru era Katende olw'afunye omukisa nayisa omukono ku kawunta nabbamu ssente ezisoba mu mitwalo 50 nazikwasa munne nadduka.
Yagasseeko nti abasuubuzi baamwanguyidde ne bamukwata ne bamukuba era poliisi yagenze okujja okumutaasa ng’amaaso gazimbye.
Katende mu kwewoozaako yategeezezza nti alina omukazi n’abaana babiri era yabadde agenda kubagulira bigere kyokka ku ssimu ye tekwabaddeko airtime n’akyama ku dduuka lya mobile money ne bagamba nti mubbi.
“Kale mugamba nti mubbi naye nange essimu yange abankubye bagitutte kati nabo babbi bye mugamba nti ssente nzibbye n’eziwa munange mulimba ye bwemba nzibye kitegeezza kunkuba “ Katende bwe yategeezezza , yaguddwako omusango ku Fayiro nnamba SD REF: 28/08/08/2018


text:
Noonya omusajja omukkakkamu, omwesimbu, ow’ekitiibwa ate ng’alina omulimu. Njagala ali wakati w’emyaka 26 - 35 nga yazimba ate nga yeevuga. Nze ndi Ntebe era ndi ku ssimu 0701081678.
Nze Hadijja Nafula , nnina emyaka 21 nga mbeera Busia. Nakuguka mu byakwekolako, ssizaalangako. Nnoonya musajja Musiraamu okuva ku myaka 30 okweyongerayo. Njagala amanyi omukwano, alina empisa, afaayo nga mwetegefu okwekebeza omusaayi. Ndi ku ssimu 0704851555.
Nze Tina, mbeera Kaliisizo, nnina emyaka 35 nga neddira Ngabi. Nkola mu saluuni, nnina n’abaana babiri wadde nga sibeera nabo. Nnoonya musajja wa buvunaanyizibwa ng’ali ku ddagala ng’alabika bulungi kuba nange bwendi. Alina okubeera ng’akola ate ng’atya Katonda. Kuba 0705034366.
Nze Lukia Nakiyemba, ndi wa myaka 29 mbeera Mbale. Nze nazaalako era nzaalibwa Iganga. Nnoonya musajja alina empisa okuva ku myaka 30 - 40 ng’amanyi omukwano ate nga Musiraamu. Alina okuba omwetegefu okubeera n’abaana bange n’okugenda ewaffe mu bakadde. Ssimu 0773709192
Nze Lydia Nabirye, ndi wa myaka 25, mbeera Jinja naye nzaalibwa Kamuli. Nnina omwana omu, era nakuguka mu byakutunga ngoye. Nnoonya omwami ng’alabika bulungi kuba nange bwe ndi okuva ku myaka 30 - 40. Njagala yeekakasa mu mukwano, alina omulimu nga mwetegefu okwekebeza omusaayi. Kuba ku ssimu eno, 0757209213.
Noonya omwami ali wakati w’emyaka 40 - 60 ng’akola kuba nange nkola. Nnina emyaka 38, ndi mukyala mutonotono. Kuba O7OI974397.
Nze Suzan Namutebi, emyaka 47, mbeera Nakulabye, neddira Mamba. Sirina baana naye nakuguka mu byakufumba era gwe mulimu gwe nkola. Noonya mwami wakati w’emyaka 48 - 57, alina empisa n’omulimu ate nga mwetegefu okwekebeza omusaayi. Kuba 0782785366.
Nze Stella ndabika bulungi, nnina emyaka 26 n’omwana omu. Nneetaaga omwami atya Katonda, afaayo, amanyi okwagala. Njagala ali wakati w’emyaka 30- 45. Asiimye kuba 0752496977.
Nze Sharon Nabisere 25,neddira Mpologoma, mbe era Jinja, ntunda mu dduuka lya ngatto era sizaalangako. Noonya mwami amanyi omukwano kuba nange ngwekakasa. Njagala ali wakati w’emyaka 25 - 40 bwe tunanyumirwa obulamu nga mwetegefu n’okwekebeza omusaayi. Kuba essimu 0753493517
Nze Tina, nnina emyaka 29 n’omwana omu, mbeera Kayabwe nnoonya omusajja okutandikira ku myaka 40 n’okweyongerayo. Njagala ali siriyaasi era bw’oba tokitegeeza tokuba nkwegayiridde 0756813746.
Nze Moureen Namale, nnoonya omwami omulungi, owobuvunaanyizibwa, ng’alina eddiini, omulimu, alina ku ssente ate nga n’omukwano agutegeera. Njagala mwetegefu okwekebe za omusaayi n’okukyala mu bazadde bange. Sizaalangako ate nnina emyaka 18, omusajja alina okuba wakati w’emyaka 20 - 28. Ow’e Nkonge takuba. Ate ali siriyaasi yekka y’aba akuba ku 0753789310.
Nnoonya omukazi omukozi
Twagala abakazi abeetegefu okukola obufumbo
NZE Frank Bukenya 28, mbeera Mengo, nnina abaana babiri, nkola mu saluuni. Nnoonya mukazi Mulokole nga mwetegefu okukola obufumbo atali muyaaye okuva ku myaka 24 ne 25. Kuba 0754233963.
Nze Jonathan, nnoonya omukyala Omulokole ng’ali wakati w’emyaka 20-25. Nnina emyaka 31 nga ndi ku ssimu 0706254637.
Nze Timothy Bwambale 35, mbeera Bugoloobi, nzaalibwa Kasese, ssizaalangako ndi mufumbi. Nnoonya mukyala ng’alabika bulungi, atasussa myaka 33. Okwekebeza omusaayi tteeka. Kuba 0751604942.
Noonya omukyala ow’okuwasa nga yasomako, Muganda, Mukatoliki, mweru, tazaalangako. Njagala ali wakati w’emyaka 24 - 30. Kuba 0706900009.
Nze Johnston , nnina emyaka 27. Njagala omukyala akuze oba sugammami ne bwaba nga si mugagga nnyo naye nga waabuvunaanyizibwa. Njagala muyonjo, alina eddiini. Ebisingawo kuba 0704967108.
Nze Patrick, nnina emyaka 34, mbeera Masaka. Nneddira Nte, ndi muzimbi, nnina omwana omu. Nnoonya mukazi alina omulimu ogw’obuvunaanyizibwa atasussa myaka 40. Njagala alina empisa nga mwetegefu okwekebeza. Ndi ku ssimu eno 0755447271.
Nze John Aliddeki Bukenya 35, mbeera Kanyanya. Nnoonya mukyala akola gwe nnabeera naye kuba nazimba. Ali wakati w’emyaka 25 - 35 nkubira ku 0751444950.
Nze Allan Kisambira, emyaka 32 mbeera Kira. Ndi ddereeva ate ntunda n’edduuka,. Nnina abaana babiri naye sibeera nabo. Nasoma byamasannyalaze. Nnoonya mukazi nga mwetegefu okukola obufumbo. Njagala alina empisa, alina eddiini, mukakamu, atasussa myaka 30. Ssimu 0759301452 ne 0784785883.
Nze Kamada Serugo 27 mbeera Kiteezi, n’eddira Mamba. Ndi muzimbi nzaalibwa Masaka era nninayo omwana omu. Nnoonya mukyala wakati w’emyaka 20 - 30, alina
omulimu, mweru nga teyeddira Mbogo ate nga mwetegefu okwekebeza omusaayi. Ndi ku ssimu 0750915067.
Nze Sylvester 55, ndi musomesa omutendeke, mbeera Ntebe. Nnoonya mukyala Muzungu nga Mulokole okuva mu mawanga omuli Germany, Newziland, Australia, Uk, Denmark n’awalala. Ateekwa okubeera ng’atya Katonda. Ng’ali wakati w’emyaka 20 - 60. Ssimu 0753152617 oba Email. sodoiocai@gmail.com.
Nze Richard, nnina emyaka 36. Nnina amaka gange wano e Kamwokya era ndi musajja mukozi. Njagala omukyala ng’alabika bulungi akola, ng’akulembeza Katonda mu buli ky’akola ng’amanyi ky’ayagala. Njagala eyakoowa agayaaye, anantwala ewaabwe. Ali wakati w’emyaka 24 - 45 nkubira ku 0752890491 tulabe.


text:
EKIGAMBO KYA KATONDA KYA BUGAGGA | MATAYO 25
“Mubeere Bulindaala”
Wadde ng’olugero olukwata ku bawala ekkumi lusinga kukwata ku bagoberezi ba Yesu abaafukibwako amafuta, eby’okuyiga ebirimu bikwata ku Bakristaayo bonna. (w15 3/15 lup. 12-16) “N’olwekyo, mubeere bulindaala kubanga temumanyi lunaku wadde essaawa.” (Mat 25:13) Osobola okunnyonnyola olugero lwa Yesu olwo?
Omugole omusajja (luny. 1)—Yesu
Abawala ab’amagezi abaali beeteeseteese (luny. 2)—Abakristaayo abaafukibwako amafuta abeetegefu okukola omulimu ogwabaweebwa n’obwesigwa, era n’okweyongera okwaka ng’ettaala okutuuka ku nkomerero (Baf 2:15)
Okwogerera waggulu nti: “Omugole omusajja wuuno ajja!” (luny. 6)—Ebiraga okubeerawo kwa Yesu
Abawala abasirusiru (luny. 8)—Abakristaayo abaafukibwako amafuta abagenda okwaniriza omugole omusajja, kyokka ne batabeera bulindaala era ne batakuuma bugolokofu bwabwe
Abawala ab’amagezi bagaana okugaba amafuta gaabwe (luny. 9)—Oluvannyuma lw’okuteekebwako akabonero akasembayo, Abakristaayo abaafukibwako amafuta abeesigwa bajja kuba tebakyasobola kuyamba abo abatali beesigwa
“Omugole omusajja n’atuuka” (luny. 10)—Yesu ajja kujja okusala omusango ng’ekibonyoobonyo ekinene kinaatera okuggwaako
Abawala ab’amagezi ne bayingira n’omugole omusajja awali embaga, era oluggi ne luggalwawo (luny. 10)—Yesu atwala Abakristaayo abaafukibwako amafuta abeesigwa mu ggulu, naye abatali beesigwa ne bafiirwa empeera yaabwe


text:
Delivery to 24 countries is now much cheaper. Click here to learn about new shipping fees to your country.
KPR kyatandikibwawo mu butongole mu mwaka gwa 2000 mu Slovakia ekiri mu Bulaaya. Tubunyisa ensigo n’ebibala okuva mu nsi ez’enjawulo okuva mu mwaka gwa 1998.
Ekigendererwa kyafe ekikulu kya kwegata ku balimi eb’enjawulo okuva mu nsi yona tukole ekkungaaniro ly’e nsigo n’ebibala erisinga obunene.
Akaserea kano tulina amatabi 6 (Buslovakia, Bucheki, Ostuleriya, Buyindi, Tayilandi, Sawusi Afilika wamu ne Tanzaniya). Tuyambibwako abantu abassuka mu 200 wamu n’abakunganya b’ensigo okuva mu nsi yona.
Akasera kino tusobola okukunganya era n’okubunyisa ebika by’ebibala ebisoba mu 10,000 okuva mu nsi yona.
Bwona olina ky’ononya, kati oli mu kifo kituufu! Newankubande nga akasera kano tetulina buli kika kya kibala, naye tukula buli lunaku, kigere ku kigere, nsigo ku nsigo, kimera ku kimera mangu dala tujja kuba tusobola okubunyisa kumpi buli kimu!
Tulina ebika by’ebibala wamu n’ensigo ebisoba mu 10 000 okuva mu sbi yonna – ebinazi, emiddo emizungu wamu n’egyo egigumira omuzira, egikulira mu mwaka gumu, egikulira mu banga erisuuka omwaka, emiddo egy’okinyiriza ebifo, enva endiirwa, ne’birala bingi.


text:
EKITUNDU 1
Amadiini Gonna Gayigiriza Bituufu?
1. Agamu ku madiini agali mu Afirika ge galuwa?
KUMPI buli muntu mu Afirika akkiriza nti kikulu okusinza Katonda. Naye bonna tebakkiriziganya ku ngeri Katonda gy’alina okusinzibwamu. Abamu basinziza mu mizikiti, abalala bagenda mu masabo, ate abalala mu makanisa. Naye kyandibadde kikyamu okulowooza nti waliwo eddiini ssatu zokka mu Afirika. Mu Basiraamu, mulimu obutakkiriziganya ku bikwata ku mateeka n’enzikiriza. Eddiini ez’obuwangwa zaawukana nnyo mu buli kifo. Era ne mu madiini ageeyita ag’Ekikristaayo, mulimu enjawukana za maanyi nnyo. Ng’oggyeko ago agayitibwa amakulu, mu Afirika mulimu enkumi n’enkumi z’amadiini amalala.
Eddiini Yaffe Eteekwa Okwesigama ku Mazima
2. (a) Kiki ekitera okuviirako omuntu okubeera mu ddiini gy’abeeramu? (b) Kiki ekitayinza kusinziirwako okugamba nti eddiini yaffe esiimibwa Katonda?
2 Lwaki abantu bali mu ddiini ezo ze balimu? Abantu abasinga obungi bagoberera ddiini za bakadde baabwe. Era n’ebyaliwo edda nabyo birina kinene kye bikola ku ddiini ki omuntu gy’abaamu leero. Ekitabo ekiyitibwa The Africans—A Triple Heritage kigamba: ‘Obusiraamu bwabuna mu mambuka g’eddungu Sahara olw’okubanga ensi z’Abasiraamu zaawamba ebitundu ebyo. Ate Obukristaayo nabwo bwabuna mu maserengeta g’eddungu Sahara okuyitira mu nkola y’emu. Enjawulo yokka yali nti abaabunyisa Obusiraamu mu mambuka g’eddungu Sahara baakozesa kitala, ate nga bo abaabunyisa Obukristaayo mu maserengeta g’eddungu Sahara, baakozesa mmundu.’ Wadde nga kiri kityo, abasinga obungi ku ffe tukkiriza nti eddiini yaffe esiimibwa Katonda. Naye, eddiini teba ntuufu olw’okuba bakadde baffe gye balimu, oba olw’okuba waaliwo abaagikakaatika ku bajjajjaffe.
3-5. Kyakulabirako ki ekituyamba okulaba nti amadiini gonna tegayigiriza mazima?
3 Wadde ng’amadiini gonna gagamba nti gawa obulagirizi obwesigika ku ngeri y’okuweerezaamu Katonda, endowooza zaago zaawukana. Gayigiriza ebintu bingi ebyawukana ebikwata ku Katonda ky’ali era ne by’ayagala tukole. Lowooza ku kino: Ka tugambe nti ofunye omulimu mu kampuni gaggadde. Kyokka, olunaku lw’osookera ddala okugenda ku mulimu, okizuula nti mukama wo yagenda kuwummulamu. Kati awo n’obuuza abakozi basatu emirimu gy’osaanidde okukola. Omukozi asooka akugamba nti mukama wo ayagala oyere mu kizimbe. Ow’okubiri n’akugamba nti olina kusiiga kizimbe langi. Ate ye ow’okusatu n’akugamba kutambuza mabaluwa.
4 Awo ate oluvannyuma obuuza abakozi abo ebikwata ku mukama wo. Asooka akugamba nti mukama wo muwanvu, akyali muvubuka, era nti mukambwe nnyo. Ow’okubiri akugamba nti mumpi, mukadde, era wa kisa. Ate ye ow’okusatu n’akugamba nti mukama wo si musajja wabula mukazi. Awo oba okitegeera nti abakozi abo abasatu bye boogera si bya mazima. Naye bw’oba ng’oyagala omulimu ogwo, ojja kubaako ky’okolawo okumanya ebikwata ku mukama wo era ne ky’ayagala okole.
5 Bwe kityo bwe kiri ne ku ddiini. Olw’okuba waliwo endowooza nnyingi nnyo ezikwata ku Katonda ky’ali era ne by’atwetaagisa, tusaanidde okukakasa nti engeri gye tusinzaamu etuukagana bulungi nnyo ne by’ayagala. Naye tuyinza tutya okuyiga amazima agakwata ku Katonda?


text:
Abayimbi abagenda okuyimba mu kivvulu kya Bukedde FaMa Embuutu y’Embuutikizi kalakata bakoowodde abaddigize okujja mu bungi babakube emiziki.
GAVUMENTI egenda kusengula abantu 6,000 okuva mu disitulikiti y’e Buduuda mu Bugisu ng’ebatangira okubuutikirwa ettaka.
KYADDAAKI kkooti Enkulu e Gulu ekkirizza kanyama w’omubaka wa Kyadondo East, Robert Kyagulanyi Ssentamu, ayitibwa Edward Sebuufu, abangi gwebamanyi nga...
KATIKKIRO Charles Peter Mayiga akunze abantu ba Buganda okuvaayo okuwagira omulimu gw’okuzimba ekifo awagenda okujjanjabirwa abagudde ku bubenje mu ddwaliro...
Omulamuzi wa kkooti enkulu e Soroti, David Batema alabudde bassentebe b’ebyalo n’emiruka okwewala okuwozesa emisango gya nnaggomola mu kkooti z’ebyalo....
Ensonga ezaawalirizza Jennifer Musisi okulekulira
Leero mu mboozi y'omukenkufu tukuleetedde ekika kya Kalittunsi ekitaliibwa nkuyege
Ebya Federo ne regional tier bikomyewo mu palamenti
Ab'olulyo olulangira bakoze bulungibwansi
Nneekolera ebigimusa okuva mu muddo ogunneetoolodde
17 Oct 2018
17 Oct 2018
17 Oct 2018
17 Oct 2018
17 Oct 2018


text:
ENTEEKATEEKA Y’ENNIMIRO
Ennimiro w’ogenda okulima olina okusooka okugikabala obulungi n’ogonza ettaka. Funa ekigimusa ekya nakavundira, obusa, kalimbwe avudde mu nkoko ez’amagi nga biwoze bulungi.
Bitabule mu ttaka ly’ogenda okusimbamu obusigo bwo. Bw’oba tosobodde kutabulamu nga tonnasimba, oyinza okugimusiza kungulu. Musimbe butereevu mu binnya by’osimye mu layini.
Okuva ku kikolo ekimu okutuuka ku kirala lekawo ffuuti bbiri ate ne mu layini wakati nawo olekewo ffuuti bbiri.
Mu binnya mw’osimba, birina okuba bya yinsi ssatu kungulu ne wansi. Kino kitegeeza nti okwanguyirwa okusima ebinnya olina okuba ng’okozesa akaguwa.
Omukebe gumu ogwa 10,000/- gusimba yiika. Simba obusigo busatu mu kinnya. Ssinga obeera tewatabula ttaka, lindako bumale okumera ogimusize kungulu, kuba bw’okikola nga waakasimba kijja kuvunza obusigo.
Nga bumaze okumera, ebigmusa biteeke mu mabanga agali mu layini. Mukuume nga temuli muddo, kasita atandika okumulisa teekako ebigimusa nga birimu ekirungo kya ‘Potassium” okugeza NPK.
Bw’oba tosobola kugula NPK, funa ebikolokoomba n’ebikuta by’amatooke obikaze n’oluvannyuma obyokye, evvu eribivaamu olifuuyireko ng’otabula kkiro emu mu liita z’amazzi 20.
Potassium ayamba ekirime kino okubala obulungi, okugejja n’okuvaamu butto omungi bw’otuuka okukikamula.
Ate bw’oba nga wakozesa obusa kimuyamba obutakulukuta n’anywera mu ttaka ekirime kyo ne kifunamu.
Ensigo nga zikyali nto, zijja kubeera mu kapiira akakiragala era bw’olaba nga kengedde omanya nti akuze, ng’onogamu obwo bwokka obwengedde obwanike mu kifo ekitukula obulungi.
Buteeke mu buveera obupya n’oluvannyuma obukube buveemu owewe bulungi. Bw’omala okuwewa buleete tubugule ku 20,000/- buli kkiro.
Osobola okumunogera emyezi mukaaga wabula agenda akendeera mpolampola ng’ebirime ebirala bwe biri.
Ennimiro esobola okuwangaala emyaka ebiri. Gw’okungudde osobola okuddamu n’omusimba era naye akola bulungi.
Wiiki ejja ngenda okukulaga emigaso gy’ebyobulamu egiri mu ‘Flax’ Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.


text:
Bya Kizindo Lule
Olwa leero lwa Mukasa Olw’okusatu ennaku z’omwezi ziri 21st omwezi guno ogwa Ssebaaseka Ogw’omukaaga.
Leero tutunuulidde ennono z’erinnya ly’Ow’essaza Bugerere erya Mugerere.
Ekitundu ky’essaza lino ekiriranye amabira ga Kyaggwe kyayitibwanga Bulondoganyi nga n’abakibeeramu bayitibwa Balondoganyi era Obugerere bwennyini bwafugibwanga omukulu eyayitibwanga Namuyonjo n’abantube ne bayitibwa Banyala.
Omuzira Semei Rwakirenzi Kakungulu ye yagaziya ennyo Obulondoganyi/Obugerere buno ng’amaze okulwanyisa Namuyonjo eyali afugayo ku lw’Omukama wa Bunyoro.
Erinnya Mugerere lyali lya Balangira ba Banyala ab’enda ya Namuyonjo mu Bukama bwa Bunyoro wabula oluvannyuma lyalondebwa okusigala nga ly’ery’ow’essaza eryo.


text:
Agambye nti buli mmotoka bw’otogifaako, esobola okukufuukira ekizibu.
Naye bino wammanga bye bimu ku bika by’emmotoka omuntu by’alina okufaako ennyo kuba mmotoka za bbeeyi kyokka nga za ntondo nnyo.
Pajero:
Kino kika kya Mitsubishi. K’ebeere ya petulooli, yo teyitwako saaviisi. Singa ekulema okukola saaviisi mu budde bwayo yingini efa.
Sipeeya waayo mutono era abazirina we basinzira okusimba awaka kuba n’okugitunda tetambula. Bw’ofuna omuguzi akuwa ssente ntono.
Chariot:
N’eno Mitsubishi. Teyagala nfuufu ate okugigula ya bbeeyi. Sipeeya waayo wa buseere.
Challenger:
Mmotoka eno yeetaaga obukugu bwa maanyi okugikanika ate nga bamakanika ba kuno abasinga tebalina bukugu.
Erina akajegere ka tayimingi ate si buli makanika nti akasobola.
Honda CRV:
Omujapan yagikola okuva wansi okutuuka waggulu nga ya Aluminium.
Lwaki ebika bya mmotoka zino bitawaanya baddereeva Honda CRV bw’ecamuka kizibu okugikola n’etereera.
AMAKULU G’OBUPANDE BW’OKU LUGUUDO
Kano kasimbibwa ku luguudo okulabula nti mu maaso waliyo akabi; Okugeza akabenje, oluguudo olubomose, waliwo ekidduka ekifiiridde mu kkubo.
Bw’okola akabenje ng’omaze okulabulwa osasula engassi ya 250,000/- oba okusibwa emyezi esatu.
Singa tofaayo kugikebera mazzi n’ogivuga n’ecamuka, buli kitundu kyonooneka.
Etandika okutta buli kyuma mu yingini era bangi abazirina abazeesonyiye. Yeetaaga okubeera omwegendereza ennyo ng’ogiguze.
Nissan Xtrail:
Eno yeezira bisirikko kuba wansi waayo mu ‘suspension system’ baagikola nga ya Aluminium.
Buli lw’okuba ebinnya ‘suspension’ ebaluka ate okugigula weetaaga kakadde kalamba. Singa buli wiiki ‘suspension’ efa kitegeeza olina kufulumya kakadde!
Nissan March:
Eno yakolebwa nga ya masannyalaze mangi. Bw’eba efudde olina kunoonya galagi erimu kompyuta okuzuula ekirwadde.
Ne sipeeya mutono mu ggwanga era abamu batumya mutumye ate ng’ali ku bbeeyi. Ky’ova olaba ng’abazirina bazeevuma era batono abazivuga.
Mazda: Eno mmotoka nnungi naye yagaana okuganja mu Bannayuganda.
Abagirina bagikaaba olwa sipeeya atalabika ng’oluusi bamakanika bayiiya muyiiye okumussaamu ekiviirako omuntu okwetamwa.
Sipeeya wa mmotoka eno omutuufu alina kutumwa mitala w’amayanja ate ng’ali ku buseere.
Bw’ossaamu atali waayo, osobola okutta ebirala.


text:
Abakulira Makerere University basazeewo okutuula ku mmeeza n’abasomesa abayingidde olunaku olw’okubiri nga beediimye, basale amagezi ag’okuyimiriza akediimo kano.
Abasomesa baalayidde obutaddayo kukwata ku nnoni, nga babanja akasiimo kabwe ka myezi 8, ng’ensimbi ze babanja ziri mu buwumbu 32.
Ennamusa etuuse ku nnyooge ate, abayizi bwe baweze okuwanvuya ku malboozi abasomesa bwe batadde mu bibiina.
Makerere Esazewo Eteese N’abasomesa
Abakulira Makerere University basazeewo okutuula ku mmeeza n’abasomesa abayingidde olunaku olw’okubiri nga beediimye, basale amagezi ag’okuyimiriza akediimo kano.


text:
Kale bangi ate basanga akaseera akazibu okusalawo omuwala gw’aba alonze mu bangi okubeera naye mu butongole naddala nga bakyali mu bazadde baabwe.
Abavubuka bangi baba batya okulaga abaagalwa baabwe eri bazadde baabwe oba abennanda zaabwe ate nga bbo abawala kino kye baba baagala era oluusi bakola ebintu bingi okusobozesa abalenzi bano okukkiriza babatwale mu butongole naye abalenzi ne bagaana.
Bw’owoliriza abavubuka bano, nabo baba n’ensonga zaabwe lwaki baba batya okusalawo era ezimu ku zo zezino wammanga.
1 Aba akyayagala okubacanga: Emirundi mingi okufuna omuvubuka akooye okubeera mu kisaawe ky’okunoonya naye bamunoonye si kyangu naddala ku basajja kuba abamu batuuka n’okuva mu myaka gy’ekivubuka nga bakyayagala okubeera nga tasalawo ekitali ku bawala. Abawala bino babikoowa mangu ky’ova olaba nti ssinga afuna omuvubuka ng’akyayagala okubeera mu mbeera y’okukyaza, aba tasobola kusalawo oba kwewaayo.
2 Abawala bakula ku misinde okusinga abalenzi: Mu butonde abawala bakula mangu bw’obageraageranya n’abalenzi ky’ova olaba singa omuvubuka akwana omuwala ng’amusingako katono ku myaka, asobola okugaana okumukakasa mu bantu ng’atya nti omuwala ayinza okukaddiwa n’abeera nga takyamusaana ate nga talina bwafunayo mulala.
3 Alinayo omulala: Abamu okugaana okusalawo aba alinayo abawala oba omulala gw’ayagala okukakasa. Kale awo ne bw’omwesibako n’omukolera biki, aba tasobola kusalawo.
4 Abamu abeera n’ebirala byatwala ng’ekikulu mu bulamu bwe: Abavubuka abamu aba asobola okukwana omuwala naye ng’ekyokubeera naye takitwala ng’ekikulu wabula ng’ayagala obeere muganzi we naye nga waliwo ebirala by’ateeka ku mwanjo. Eyinza okuba famire ye, emirimu gye era ng’akimanyi nti ne bwanaakutongoza, tajja kutuukiriza buvunaanyizibwa bwo. Era awo ky’aba alina okukola kugaana.
5 Okutya n’okweraliikirira: Abavubuka abamu basobola okutongoza omuwala si lwakuba nti muyaaye oba takyagala naye olw’okutya mu mutima nti omukwano gwammwe guyinza obutawangaala ate nga tayagala kutongoza bantu bangi, asobola okugaana okukutongoza mu bangi.
6 Obulumi bwe yayitamu mu mukwano:. Abamu baba baasooka ne babeera mu mukwano ne gugaana okutaambula obulungi ng’ate abawala abo baali babalaze mu butongole, kale olw’okutya okuddamu okubayiwa, asobola okufunayo omulala naye ng’agaana okumutongoza olw’obulumi bwe yasigaza ku mutima.
7 Singa ku mikwano gye kuba tekuli y’akakasizza muwala: Olumu abavubuka bano singa babeera n’ebibinja naye nga tewali yali asazeewo, kiba kizibu omu ku bbo okukkiriza nti y’aba asooka okusalawo mu banne era nga tewali gwe beegomba, ky’ova olaba ng’omuvubuka singa abeera n’emikwano nga temuli yali atongozza muwala, kimubeerera kizibu okusalawo.
8 Bw’aba ayagala kaboozi kyokka: Abavubuka abamu baagala abawala nga baagala kimu kyakwesanyusa nabo mu buliri kikome awo sosi kumutwala mu maka nga mukaziwe wadde nga kino omuwala bambi emirundi egyimu aba takimanyi era omulezni ekikka kino ne bw’omukolera ki okumusikiriza akutongoze kuba ayagala kazanyo kyokka. 9 Singa aba takwagala mu mutima: Abamu asobola okubeera n’omuwala era n’amulaga nti amwagala n’amulaga ne mu bantu be naye n’agaana okumutongoza kuba aba si gw’aba ayagala mu mutima.
10 Okubeerawo ng’omukaka okukukakasa oba okusalawo: Kituufu omuwala okwogera ky’ayagala eri omulenzi naye, omuwala ayitiriza okwesiba ku mulenzi oba okumukaka amutongoze amwawule mu balala, omulenzi asobola okumwetamwa ne bw’aba nga yandikikoze.
Kansala Naluyima Rebecca agamba nti emirundi egimu wadde abawala beetaaga okubatongoza naye si kirungi kukipapira kuba emikisa gy’okutomera giba mingi. Kyandibadde kirungi n’olinda omulenzi gw’oba oyagala n’akikugamba kuba olumu bw’oba ggwe omukase, bw’aba takwekengedde, asobola okukujooga ng’alaba ng’eyakuyamba.


text:
Apuli 16-22
MAKKO 1-2
Oluyimba 130 n’Okusaba
Ennyanjula (Ddak. 3 oba obutawera)
EKIGAMBO KYA KATONDA KYA BUGAGGA
“Osonyiyiddwa Ebibi Byo”: (Ddak. 10)
[Mulabe vidiyo, Ennyanjula y’Ekitabo kya Makko.]
Mak 2:3-5—Yesu yakwatirwa omusajja eyasannyalala ekisa, n’amusonyiwa ebibi bye (jy lup. 67 ¶3-5)
Mak 2:6-12—Yesu yalaga nti alina obuyinza okusonyiwa ebibi bwe yawonya omusajja eyasannyalala (“Kiki ekisinga obwangu“ awannyonnyolerwa ebiri mu Mak 2:9, nwtsty)
-
Okusima eby’Obugagga eby’eby’Omwoyo: (Ddak. 8)
Mak 1:11—Ebigambo Yakuwa bye yagamba Yesu ebiri mu lunyiriri luno birina makulu ki? (“eddoboozi ne liva mu ggulu,“ “Ggwe Mwana wange,“ “nkusanyukira“ awannyonnyolerwa ebiriri mu Mak 1:11, nwtsty)
Mak 2:27, 28—Lwaki Yesu yagamba nti ye “Mukama wa Ssabbiiti”? (“Mukama wa Ssabbiiti“ awannyonnyolerwa ebiri mu Mak 2:28, nwtsty)
Okusoma Bayibuli okwa wiiki eno kwakuyigirizza ki ku Yakuwa?
Biki ebirala bye wayize mu kusoma Bayibuli okwa wiiki eno?
-
Okusoma Bayibuli: (Ddak. 4 oba obutawera) Mak 1:1-15
BUULIRA N’OBUNYIIKIVU
Omulundi Ogusooka: (Ddak. 2 oba obutawera) Tandika n’ebyo ebiri mu kitundu, Bye Tuyinza Okwogerako. Ddamu omuntu atayagala kuwuliriza nga yeekwasa ensonga gye batera okwekwasa mu kitundu kyammwe.
Okuddiŋŋana Okusooka: (Ddak. 3 oba obutawera) Kozesa ebyo ebiri mu kitundu, Bye Tuyinza Okwogerako.
Vidiyo Eraga Okuddiŋŋana okw’Okubiri: (Ddak. 5) Mulabe vidiyo era mugikubaganyeeko ebirowoozo.
OBULAMU BW’EKIKRISTAAYO
“Sajja Kuyita Batuukirivu Wabula Aboonoonyi”: (Ddak. 7) Kukubaganya birowoozo. Mulabe vidiyo erina omutwe, Nnava mu Kkomera ne Nfuuka Omuntu ow’Omugaso. Oluvannyuma muddemu ebibuuzo bino: Kiki ekyayamba Donald okufuna essanyu erya nnamaddala? Tuyinza tutya okukoppa Yesu nga tubuulira?—Mak 2:17.
Yakuwa ‘Asonyiyira Ddala’: (Ddak. 8) Kukubaganya birowoozo. Mulabe vidiyo erina omutwe, Yakuwa, Nja Kukukulembeza mu Bulamu Bwange. Oluvannyuma muddemu ebibuuzo bino: Kiki ekyayamba Anneliese okudda eri Yakuwa? (Is 55:6, 7) Oyinza otya okukozesa ekyokulabirako kye okuyamba abo abavudde ku Yakuwa?
Okuyiga Bayibuli okw’Ekibiina: (Ddak. 30) jy sul. 17
Okufundikira n’Okubategeeza Ebya Wiiki Ejja (Ddak. 3)
Oluyimba 86 n’Okusaba


text:
Okuvaako mu mbuga z’amateeka omulamuzi w’eddaala erisooka mu kkooti ya Buganda Road wano mu Kampala Joan Aciro azzeemu n’asindika ku alimanda musajjamukulu atemera mu gy’obukulu ekinaana lwakusaalimbira mu woofiisi z’omulamuzi.
Ono ategeerekesenga Isa Kiwanuka omutuuze w’e Mityana essabbiiti ewedde yakwatibwa lubona ng’aliko ebya wongo byateeka mu ntebe y’omulamuzi Jameson Karemani n’ey’omuwaabi wa Gov’t ng’ebula ssaawa busaawa kkooti etuule.
Ono avunanwa ne munne Alice Nalule mukyala wa Zacheus Ssekiziyivu eyeeyambisa Kiwanuka atege eddagala lino mu ntebe y’omulamuzi asobole okukyukanyisa ennamula n’endowooza yaabwe mu musango gwa bba.
Omulamuzi James Eremye bano ababiri n’omukyala Alice y’abazzizza ku alimanda e Luzira bagira beekavvulira bbando n’ebijanjaalo ebikubyeko obugule bwa Kawuukuumi okutuusa ng’ennaku z’omwezi amakumi 22nd omwezi guno lwegunaddamu okuwulirwa.


text:
Bya FLORENCE TUMUPENDE
EKIKANGABWA kigudde ku kyalo Katuulo mu ggombolola y'e Kyazanga mu
disitulikiti y'e Lwengo omuntu atanamanyika bwatadde obutwa mu busera naleka omu ng’alusuddemu akaba ate abalala 10 basigadde nga bataawa. Bano baddusiddwa mu Kyazanga Health Centre IV.
Afiiridewo ye Sayidat Kyohirwe 50, abalala okubadde Beatrice Nshemerirwe 54, Agaba Ferista 25, Rovensi Kabatesi 29, Lillian Nagasha
4, Linnet Amumpiire 2, Angel Ayinembabazi 54,Sharon Natukunda 9
Geofrey Mugisha 19, Laban Niwagaba 20, ne Annet Kyohirwe batwaliddwa mu
ddwaaliro nga bali mu mbeera mbi.
EYAKOZE OBUSERA AYOGEDDE.
Beatrice Nshemerirwe oluvannyuma lw'okudda engulu yategeezezza nti balina ekibiina eky'okulima ky'abantu 12 era yakoze obusera bw'okuwa banne abazze okumulimirako nga bulijjo bwakola.
Natadde ekidomola ky'obusera ku ntandikwa, era bwe twaluggusiza twatudde wamu ne tunywa.
Twayagadde tunone olulimbi olulala wabula twabadde twakalimako
akantu katono munnaffe Kyohirwe kati omugenzi nakaaba nti awulira
olubuto lumulumirira.
Amangu ago yatandise okusesema naffe enjoka
nezitandika okutuluma kwossa n'embiro okutuyitamu ng'enze okudda
engulu nga ndaba ndi wano mu ddwaaliro.
Nshemerirwe kino akitadde ku muntu eyamulabiriza we yatadde ekidomola ky'obusera nti oba olyawo yakozeseza omukisa gw'okubalungiramu obutwa okujjawo obulamu bwabwe.
Yetondedde banne bwe n'abenganda zaabwe wabula nasaba poliisi enoonyereze ku mutemu eyamwonoonedde erinnya n’okubaagaliza okufa.
Omusawo Betty Nabukenya yategeezezza nga we baabaletedde abalwadde bano nga bapooca.
Baasobodde okubawa obujjanjabi obwetagisa kw'ossa n'okubajjako omusaayi,ebisesemye,embiro n'obusera bwe banywedde ebyatwaliddwa e Masaka boongere okuzuula ekituufu ekyaviiriddeko omuntu omu okufa n'abalala okukwatibwa.


text:
Omubaka wa Kyaddondo East, Robert Kyagulanyi Ssentamu amanyikiddwa nga Bobi Wine, ayugumiza kirabu Amnesia mu kiro ekikeseza olwaleero mu Kampala.
Bobi Wine awerekeddwako abayimbi abalala okuva mu kibiina kye ekya Firebase omuli Nubian Li n’abalala era bonna basobodde okuyimba ennyimba eziwadde abadigize essannyu.
Kirabu Amnesia ebadde ekubyeko, byanabiwala biraze emibiri era bisomozeza nnyo abasajja.
Bobi Wine asobodde okuyimba ennyimba ezenjawulo kyoka oluyimba “Kyarenga” lukyamudde nnyo abadigize ne bakiriza nti Bobi musajja alina “Work”.


text:
Police y’e Naggalama ng’ekulembeddwamu omuduumizi w’ekitongole kya police eky’ebyobulimi ki police agricultural nit Hillary Odoch, kyokezza vanilla omuto abalirirwamu obukadde 20 nga yaboyebwa ku basuubuzi abamu mu ggombolola y’e Kasawo mu disitulikiti y’e Mukono.
Odoch ategeezezza nti eggwanga lifiirwa nnyo mu nnyingiza yalyo mu kirime kino ekya Vanilla bwe kinogebwa nga kito era nga ky’ekiviirako okugwa ebbeeyi emyaka egiyise.
Ababbi Ba Vaninila Tebakyebaka
Police y’e Naggalama ng’ekulembeddwamu omuduumizi w’ekitongole kya police eky’ebyobulimi ki police agricultural nit Hillary Odoch, kyokezza vanilla omuto abalirirwamu obukadde 20 nga yaboyebwa ku basuubuzi abamu mu ggombolola y’e Kasawo mu disitulikiti y’e Mukono.


text:
TTULEERA ya seminti egoyezza mmotoka bbiri ku lw'e Masaka abantu bataano ne bafiirawo omu n'asimattuka.
Akabenje kano kaaguddewo ku ssaawa 11:00 ng'obudde busaasaana mu kitoogo kya Kibukuta wakati wa Buwama ne Kayabwe ku lw'e Masaka.
Ttuleera nnamba UAF 554J ebadde etisse seminti ng'eva Kampala okudda e Masaka etomedde Canta ya sikulaapu nnamba UAG 272U n'egisaanyaawo n'eyingira n'endala ey'omusenyu nnamba UBB 273E ebadde egivaako emabega zonna n'ezigoyaagoya era abaazibaddemu ne bafiirawo ne ddereeva wa ttuleera.
Abaafudde kuliko; Benon Tulyasingula 38, ow'e Rubaya Mbarara, Alex Bogere, Kabagambe 26, w'e Mbarara, Philip Kasule 23, omutuuze w'omu Nnyendo e Masaka ng’ono abadde ddereeva wa Canta ya sikulaapu.
Asimattuse akabenje kano ye Kamya Suubi ng'ono abadde mu tTuleera ya seminti era atwaliddwa mu ddwAaliro e Gombe okufuna obujJanjabi n'emirambo ena ne gitwalibwa mu ggwanika lw'eddwaliro lya Gombe.
Poliisi y'e Buwama n'ey'e Mpigi batuuse mu kifo kino kyokka baasanze akaseera akazibu okutema emirambo gy'abagenzi mu byuma mwe gibadde giwagamidde ekiviiriddeko akalipppagano ka mmotoka ku lw'e Masaka.


text:
OMWAMI waffe yankyaliddeko n‛ambulira ebigambo ebitansanyusizza. Nti ennaku
zino toyagala kwegatta naye ebiseera ebisinga owoza nti oli mukoowu.
Ate okomawo ng‛obudde bugenze, kati yeebuuza obaomulimu gw‛okola gwe guleese
embeera eno. Kati alowooza edduuka lye yatandika alikuggyeko obeere awaka. Anti n‛omwana tokyamufaako era bw‛okomawo tofaayo kumanya bwe yasiibye.
Mwana wange nsuubira nti omwami waffe okukukkiriza okukola yali ayagala naawe
ofune ku kasente akako. Era ng‛ayagala ennyingiza mu nnyumba yeeyongere.
Naye kati ate bw‛otandika okwerabira obuvunaanyizibwa bw‛amaka omusajja yenna
kimuyisa bubi.
Kati mwana wange ate obukoowu obuggya wa? Kubanga mu dduuka otuula butuuzi ate nga bwe wasiibanga awaka ng‛okola emirimu mingi naye nga munno omusanyusa bulungi.
Kati ate mu kutuula ogamba nti okooye. Ate mwana wange kirabika bubi omwami okukusooka awaka. Olina okugezaako okulaba ng‛omusooka awaka omutegekere agende okutuuka nga buli kimu kiri bulungi.
Kino tekitegeeza nti buli kintu gwe olina okukikola, naye olina okulambula omukozi
by‛akoze okulaba nga ddala gwe mutindo munno gw‛alina okukuuma mu mmere n‛ebirala.
Ate ebimu olina okubyekolera ng‛omukyala awaka. Kati omwami waffe agamba nti ayagala oddeyo obeere awaka kubanga eby‛awaka wabyerabira.
Mwana wange olina okukyusamu ku mbeera, kubanga omwami waffe si musanyufu
n‛akamu. Ate eky‛omwana nakyo kikulu, oyinza otya okwerabira omwanawo?
Okukola tekitegeeza kwerabira zadde.
Mwana wange obuzibu bw‛okukola mbulabye mu bakyala ab‛amaanyi abeerabira obuvunaanyizibwa. Kyusaamu ofune obufumbo obw‛emirembe.


text:
PULEZIDENTI Museveni awandiise ng’ayanukula Bobi Wine ku kiwandiiko kye yamusindikira omwezi oguwedde, ekyekuusa ku nteekateeka z’okuggyawo ekkomo ku myaka gy’Obwapulezidenti n’okukyusa obukulembeze mu mirembe.
Omubaka wa Kyaddondo East Robert Kyagulanyi (Bobi Wine) yaakawandiikira Museveni enfunda bbiri era nga Pulezidenti amwanukula. Mu kiwandiiko kya Pulezidenti ekiriko ennaku z’omwezi October 1, 2017 yasoose kulambika nti:
Nkizudde nti Hon. Bobi Wine agifudde nkola okuwandiika by’alowooza ebirina okukolebwa mu Uganda. Bobi Wine yasooka kuwandiika nga July 16, 2017 ng’ayanukula ku kiwandiiko Pulezidenti kye yali awandiise nga kyesigamiziddwa ku kalulu Bobi Wine ke yali yaakawangula
MUSEVENI AVUMIRIDDE EFFUJJO
Museveni mu kiwandiiko kino, yasoose kwogera ku kyali e Makerere n’ategeeza nti: Mu kukuza olunaku lwa Muzeeyi Nelson Mandela, Bobi Wine y’omu ku baali mu kibinja ekyagezaako okuwamba omukolo bagufuule ogw’okuvumirira Museveni ne NRM.
Nasalawo obutaanukula ku byabwe nze essira ne ndissa ku Muzeeyi Mandela ne Afrika. Kyokka nalabawo obusiiwuufu bw’empisa, obutamanya n’amalala mu ngeri ekibinja ekyo gye kyali kyeyisaamu.
Oluvannyuma yayogedde ne ku ky’ebbago ly’okuggyawo ekkomo ku myaka, Bobi Wine kwe yeesigamya ekiwandiiko kye n’agamba nti ky’atagenda kukkiriza kwe kutiisatiisa n’okukola effujjo.
Museveni yagasseeko nti: Enkola ey’okutiisatiisa n’okukola effujjo ku bantu ya basibiramubbwa. Buli muntu aweebwe omukisa okwogera ky’alowooza n’okuwa ebirowoozo bye, awatali kutiisibwa.
Tujja kwahhanga buli muntu yenna atiisatiisa oba okutabangula emirembe era tumumegge. Yategeezezza nti waakwogera ebisingawo ku by’ekkomo ku myaka mu kiseera ekituufu.
ALAMBISE KU BYAWANDIIKIDDWA BOBI WINE
Yasoose kwewuunya Bobi Wine bye yawandiika ku kabondo ka NRM okuwagira ekiteeso Museveni ayanukudde Bobi Wine ku ky'ekkomo ku myaka ky’ebbago ku myaka bwe yategeeza nti, “ Kino bakikoze mu kiseera ng’eggwanga likulukuta musaayi mu myaka 31 egiyise.
Ettutumu ly’eggwanga lyaffe lyonna lisaanyeewo.” Awo Museveni we yasinzidde n’abuuza nti: Ttutumu ki ly’oyogerako eggwanga lye lyalina ng’abantu tebaalina munnyo, ssukaali, amafuta era nga tewali bukuumi ku bulamu bwabwe n’ebintu byabwe.
Yalambise nti n’okukolokota Gavumenti ku bintu eby’enjawulo omuli n’abavubuka abatalina mirimu, Bobi Wine yakikola akyesigamizza ku butamanya oba ng’asazeewo kulimba mu bugenderevu.
Yanokoddeyo eky’okutemula abakazi n’agamba nti abatemula abakazi bakwatiddwa n’alaga nti e Nansana gye batta abakazi 10 bakutteyo abantu 16 ne batwalibwa mu kkooti; e Kawempe battayo omuwala omu era poliisi n’ekwata 2 ne bavunaanibwa; e Ntebe gye basse abakazi 11, bakutteyo abantu 13 ne bavunaanibwa ate e Bulaga mu Wakiso gye batta omukazi nayo bakutteyo abantu 2 ne bavunaanibwa.
Yawunzise agamba nti NRM erina bingi by’etuuseeko era ekyakola bingi ebitwala Uganda mu maaso.


text:
Sing Along Lyrics
Nazaala 2018
by Ziza Bafana
View Ziza Bafana's Profile Download the MP3
Miserable Rarara Article boom!!! Ba ba ba baamubejjula NIC dancehall bwatyo bw’amukwekula Magical Town Bafana nze bwengibangula Maama tell me say a daughter story Yaŋŋambye okuvva edda ng’ali bwatyo Ku bisenge abasajja baamucunyiza okwo Mu bimwaanyi ennumba zimulumira eyo Nga bwadda ewaka omusanga akaabya kyejo Omukebera nga baamutaagula Ebisambi enkwagulo nga baamukwabula Agulubana mu kiro nga mwattu bamutigomya Awoza mpoomerwa nkoko eno baamusigula Abayaaye nga baamuwoomerwa Ah ng’ensujju mwattu baamubejjula Obuseerezi nga bwatyo bw’abutindira Baabo baabo ng’amataffaali nga bagatikkula Twabaguddeko Twabasanze Naswadde nnyo nazaala bwe yansanze Nga muwalawe obugoye bumwetimbye Talina nsonyi Nazaala yabiŋŋambye Naswadde nnyo nazaala twamusanze Bye yaŋŋambye mukwano byantabudde Nga muwalawe obugoye bumwetimbye Bu toothpicks nyini Nga mu curtain mwabutimbye Bw’onkwata mu kiwato you appetize me You give me a kiss you baptise me You buy mi a cell, you buy airtime A bad time stories about her she say all Twamukwatako mu kiro ng’akukuta n’empeke Kumbe yeegogaagoga abayaaye bamukubye tteke Kasambalyanda kumbe yayiga ne bi ffege Bwe yeekubyakubya ati omusanga yeekubye n’empeke Baamunaayizza Baamuzannyisa Baamudingisa Ab’e Bamunaanika Baamukanika, bwe baamuvumbika Bwe baalaba akumuuka tebaamusaasira Baamukanika, bwe baamuvumbika Bwe balaba alinga lumonde anti baamulya (lya lya lya) Baamubejjula nga muwogo anti baamulya Mu bibajjo Mu bibajjobajjo Twabaguddeko Twabasanze Naswadde nnyo nazaala bwe yansanze Nga muwalawe obugoye bumwetimbye Talina nsonyi Nazaala yabiŋŋambye Naswadde nnyo nazaala twamusanze Bye yaŋŋambye mukwano byantabudde Nga muwalawe obugoye bumwetimbye Bu toothpicks nyini Nga mu curtain mwabutimbye My in-law, amansa mansa her daughter That her daughter Alina amuwogodde ennyonta, eeh Nazaala wange mwattu asiiba annoonya Annyumize muwala we mbuno yalinga akuula She say she putting on a mini Sometimes gonna a bikini Gwe kubamu akafaananyi Mukaziwo mu Germany Mwegenderezze mu bwenzi diplomat Akalimi ke kajjude amasitaani Bw’omulyako afuuka biscuit Mwegendereze mukuwooma alinga chocolate Muwalawe bwe yazze emboozi zaamuweddeko Yasiriseewo mbiro enta nnya yatambuddewo Bwenamuguddeko ha mwattu kye yabaddeko Ky’ava akatutema nti bulijjo yenze amubuza otulo Twabaguddeko Twabasanze Naswadde nnyo nazaala bwe yansanze Nga muwalawe obugoye bumwetimbye Talina nsonyi Nazaala yabiŋŋambye Naswadde nnyo nazaala twamusanze Bye yaŋŋambye mukwano byantabudde Nga muwalawe obugoye bumwetimbye Bu toothpicks nyini Nga mu curtain mwabutimbye x2 D-Records new fashion new energy NIC the Universe production Bad bafana uganda Yabiŋŋambye Nazaala straighta Bafana Uganda we de de deya Boom bark Yaga mi deya Bad Bafana badder than everything Yah doh know God above Me Kill dem babe Ba ba ba, ba!


text:
Sing Along Lyrics
Nyanjala
by Brian Lubega
View Brian Lubega's Profile Download the MP3
Nyanajala Song by Brian Lubega A Pastor, Writer, Singer and Vocalist Nga oluyimba Lusilise Nga Ebitibwa Biweddewo Nga enjuba Tekyayaka Ndisigala nkwesiga Kuba olimwesigwa Nga ebilungi Tebilabika Nga n\'emikwano Jiliwala Ng\'amanyi tegawela Ndisigala nkwesiga Kuba olimwesigwa Kanyanjale Omutima gwange gyoli Nembeke ebirungi by\'olina Kuba byenjoya Biri munda mu gwe Kanyanjale Omutima gwange Kanyanjale Omutima gwange gyoli Nembeke ebirungi by\'olina Kuba byenjoya Biri munda mu gwe Kanyanjale Omutima gwange Mubiro Eby\'amawulire amabi Nga ensonyi Lwe lugoye lwange Nga emambya tekyaseka Ndisigala nkwesinga Kuba oli mwesigwa Nga ekubo lyange likomye Nga ensozi zendaba Nga amakoola gange Gawotooka Ndisigala kwesiga Kuba oli mwesigwa Kanyanjale Omutima gwange gyoli Nembeke ebirungi by\'olina Kuba byenjoya Biri munda mu gwe Kanyanjale Omutima gwange Kanyanjale Omutima gwange gyoli Nembeke ebirungi by\'olina Kuba byenjoya Biri munda mu gwe Kanyanjale Omutima gwange Yeah Eh Ehhh Ehhh.. Nyanjala Omutima Gwange Ohhhhh Oooohhh Byenjoya bili mugwe Byenjoya mugwe Kanyanjale Omutima gwange Emiyaga nebwejisituka Ndisigala nkwesiga Ndisigala nkwesinga Kuba oli mwesigwa Byenkoya bili Munda Mu Gwe Byenjoya mugwe Kanyanjale Omutima gwange Byotuwa bikuusa Byogaba bimala Byenjoya mugwe Kanyanjale Omutima gwange Byenjoya bili mugwe Byenjoya mugwe Kanyanjale Omutima gwange Byenjoya mugwe Kanyanjale Omutima gwange Byenjoya bili mugwe Kanyanjale Omutima gwange Made by mp3jaja.com


text:
Bya Amanda Namayo
NDEJJE University yeedizza obwa nantameggwa bw'e emizannyo gya yunivaasite egyakomenkerezeddwa e Luwero ku Main Campus.
Yunivaasite eno ekukumbye emidaali gya zzaabu 13 okusoboola okumegga yunivaasite endala 16 ezibadde zeetabye mu mizannyo 17 egy'enjawulo.
UCU yakutte ky'akubiri n'emidaali gya zzaabu 3 n'edirirwa Makerere mu ky'okusatu ne zzaabu 2 mu mizanyno egimaze ennaku ettaano nga gibubujjira e Luwero.
Ndejje yawangudde abasajja n'abakazi mu karate, Woodball, emisinde, darts, taekwondo, Handball (abasajja), beach handball (Abasajja).
Guno gwe mulundi ogw'okuna ogw'omudiringanwa okuva 2011 nga Ndejje esituukira ku bwa kyampyoni bwe mizaanyo gino.
Mu fayinolo gizannyiddwa leero:
Handball (Abasajja)
Ndejje 33 KU 22
Handball (Abakazi)
Nkumba 17 Ndejje 12
Volleyball (Abasajja)
UCU 3 Ndejje 1
Volleyball (Abakazi)
Nkumba 3 Ndejje 1
Basketball (Abasajja)
Ndejje 46 KIU 40
Netball
KU 34 Nkumba 32
Omupira (Abasajja)
MUBS 3 Ndejje 0


text:
Amawulire
Abasomesa be Makerere badamu okuteesa ku musaala gwabwe
Ivan Ssenabulya
August 10th, 2018
Bya Damali Mukhaye.
Abasomesa ab’etendekero elya Makerere University batutegeezeza nga bwebagenda okuddamu okuwayaamu olwaleero basalewo ku kyebagenda okuzaako ku nsonga y’omusaala gwabwe government gwekyagaanye okwongeza.
Bano abeegatira mu kibiina kyabwe ekya Makerere university academic Stuff Association baali baawa government obutasukka lwa leero nga bamaze okubakwasa enyongeza yaabwe ey’obuwumbi 29M zebaludde nga babanja, oluvanyuma lw’okubawako obuwumbi 29 kwezo obuwumbi 58 zeyali y’abasubiza.
Twogedeko n’omuwandiisi w’ekibiina ekibagatta Micheal Walimbwa naagamba nti leero bagenda kufuna alipoota ekwata ku wa government weetuse ku nsonga z’emisaala gyabwe, n’oluvanyuma basalewo ky’ebazaako.


text:
Minisita w’ebyamakolero n’obusuubuzi, Amelia Kyambadde n’omubaka omukyala owa Kampala Nabillah Naggayi Ssempala kata ebifuba bibabugumire mu kakiiko ka paalamenti akakola ku busuubuzi nga entabwe eva ku Bachina abalemedde mu kikuubo.
Mnisiter ayagala nsalessale paalimenti gweyawa abachina okwamuka ekikuubo ayongerweyo sso nga omubaka wa Kampala agamba nti ekimala kimala.
Minisita N’omubaka Baawukanye Lw’abacayina
Minisita w’ebyamakolero n’obusuubuzi, Amelia Kyambadde n’omubaka omukyala owa Kampala Nabillah Naggayi Ssempala kata ebifuba bibabugumire mu kakiiko ka paalamenti akakola ku busuubuzi nga entabwe eva ku Bachina abalemedde mu kikuubo.